Knjaževačko porodilište dobilo svu potrebnu opremu - Knjaževačke novine\nDobro došli » Knjaževačko porodilište dobilo svu potrebnu opremu\nPredstavnici Komercijalne banke i Fonda B92 uručili su reanimacioni sto, pacijent monitor, špric pumpu, transkutani bilirubinometar i hirurške instrumente porodilištu u Knjaževcu, čime je ovo porodilište dobilo svu neophodnu opremu.\nTo je treća donacija u akciji „Zajedno za bebe”, u okviru koje za svako plaćanje klijenata karticama, Komercijalna banka iz svojih sredstava donira po dva dinara za opremanje i obnovu porodilišta. Upravo zahvaljujući klijentima Komercijalne banke, koji su od 1. juna ostvarili više od 5,4 miliona transakcija na POS terminalima, Komercijalna banka je donirala više od 10,7 miliona dinara, iz čega je i knjaževačko porodilište dobilo opremu koja će poboljšati nivo zdravstvene nege i zaštite.\n„Akcija „Zajedno za bebe” napreduje iz meseca u mesec, zahvaljujući pravoj „timskoj igri” naših klijenata, Banke i Fonda B92. Broj transakcija se povećava, čime Banka svakog meseca izdvaja veći iznos za obnovu porodilišta u Srbiji i taj pozitivan ritam nas je doveo danas u Knjaževac. Ulaganjem u zajedničku budućnost, između ostalog, želimo da se zahvalimo našim klijentima na poverenju koje nam ukazuju, budući da je štednja u Komercijalnoj banci prešla rekordnu sumu od 1,5 milijardi evra i da je gotovo svaki peti evro štednje naših građana poveren baš Komercijalnoj banci” – poručio je Goran Milićević, izvršni direktor za marketing Komercijalne banke.\n„Uvek je teško pred kraj godine prikupiti sredstva za društveno odgovorne akcije. Naročito kada je reč o ovako teškoj godini, izazov je još veći, a samim tim i uspeh koji postiže akcija Komercijalne banke i Fonda B92 „Zajedno za bebe”. Iz meseca u mesec imamo stabilan priliv sredstava kroz transakcije koje se obavljaju putem kartica ove banke. Dakle, imamo izuzetno masovno učešće od preko million transakcija mesečno. Ovo je prava promocija masovne solidarnosti” – izjavila je Sandra Pajović, iz Fonda B92.\nVršilac dužnosti direktora Zdravstvenog centra Knjaževac dr Miodrag Rašić zahvalio se Komercijalnoj banci i Fondu B92 što doprinose stvaranju boljih uslova za generacije koje dolaze.\n„Izuzetno nam je drago da postoje ovakve društveno-odgovorne instutucije, da u njima rade ljudi koji i u ovim teškim vremenima, imaju entuzijazma i osećaj da prepoznaju najvažnije potrebe zajednice, ali i dovoljno upornosti i snage da postavljeni cilj postignu” – rekao je dr Rašić.\nU akciji „Zajedno za bebe” korišćenjem kartica umesto gotovine, klijenti Komercijalne banke bez ikakvog vlastitog troška direktno utiču na povećavanje iznosa doniranih sredstava.\nAkcija „Zajedno za bebe” počela je 1. juna i trajaće do 31. decembra 2014. godine. Javnost ima stalni uvid u tačan iznos donacija, zahvaljujući brojaču transakcija koji je postavljen na Internet sajtu Komercijalne banke www.kombank.com.\nB92, Bitka za bebe, Porodiliste\nPrevPrethodnaZavršeno takmičenje “Izađi mi na teglu“\nSledeća„Osvajanje Babinog zuba“ u subotuNext\nNova akcija ,,Porodičnog centra“ – Darujmo porodilište\nNakon uspešno sprovedene akcije prikupljanja tetra pelena, benkica i posteljina za knjaževačko porodilište ,,Porodični centar“\nMILAN ĐOKIĆ: U 2018. godini više beba nego ranije!\nSada već tradicionalno, predsednik opštine Milan Đokić u društvu predsednika SO Knjaževac Miodraga Ivkovića, svojih


Politika - datum: 2019-07-10 ODLUKA SOCIJALDEMOKRATSKE PARTIJE\nZoran Pažin Podržali kontrolu Pažinovog rada\nSocijaldemokratska partija (SDP) podržaće inicijativu opozicionih poslanika da se u parlamentu povede dijalog o pretresanju rada Vlade u dijelu nadležnosti potpredsjednika Vlade za politički sistem i ministra pravde (Zorana Pažina).\nKako su saopštili, stav SDP-a je principijelnog karaktera da kao opoziciona partija podrže inicijative koje mogu voditi većem stepenu kontrole rada izvršne vlasti i aktivnoj poziciji Skupštine kao predstavnika svih građana.\n– SDP nije saglasan sa određenim stavovima, zaključcima i ocjenama koji su sadržani u interpelaciji, ali vjerujemo da je skupštinski dijalog dobra prilika da svi politički subjekti daju svoja viđenja rada Vlade u ovoj važnoj oblasti – navodi se u saopštenju SDP-a.\nIstiču da je vladavina prava oblast koja je ključna za kvalitet i brzinu našeg puta ka EU, „pa je i sa te strane neophodno da dobijemo odgovore na razloge kritičkog odnosa naših evropskih partnera”.\n– Takođe, ono što je poražavajuća činjenica za crnogorski parlament jeste upravo izostanak primjene mehanizama nadzora nad radom izvršne vlasti zbog nepostojanja političke volje od strane parlamentarne većine, a što takođe konstatuju EU u svojim izvještajima o Crnoj Gori. Uvažavajući sve ove elemente, imamo ambiciju da tokom skupštinskog dijaloga na argumentovan način doprinesemo pretresanju te važne teme, sa jasnim viđenjem mogućeg ishoda u vidu skupštinskih zaključaka – naveli su iz SDP-a.


DEMOS je stranka budućnosti, Pavićem se odavno ne bavimo\nPrema posljednjim analizama, više od 65 odsto članstva DNS-a u svim dijelovima Republike Srpske pristupilo je DEMOS-u, kao i većina članova bivšeg Glavnog odbora te stranke i odbornika u lokalnim skupštinama, kaže Boran Bosančić, generalni sekratar DEMOS-a.\n"Taj trend se nastavlja i narednih dana očekujemo pristupanje još nekoliko odbornika DNS-a, ali i nekih drugih partija DEMOS-u. Fokusirani smo na pripremu stranke za naredne lokalne izbore, na kojima ćemo pokazati snagu DEMOS-a. DNS je za nas završena priča i prošlost i ne osvrćemo se na izjave pojedinaca iz bivše stranke, koji izgleda nemaju pametnija posla nego da se bave DEMOS-om i našim ljudima," kaže Bosančić.\nVidimo da Marko Pavić svaku priliku koristi da u negativnom kontekstu pomene DEMOS i čelnike te stranke. Zbog čega nema reakcija s vaše stranke na Pavićeve tvrdnje?\n"Već sam rekao da smo mi priču sa Pavićem i njegovom ekipom završili. Bilo bi pristojno od Pavića da se u svojim medijskim istupima prestane baviti DEMOS-om i da se pozabavi stanjem u svom dvorištu. Ljudi u DEMOS-u su fokusirani na stvaranje stranačke infrastrukture u svim dijelovima Republike Srpske i nemaju vremena da reaguju na Pavićeve tvrdnje u medijima u koje ni on, a ni ono malo preostalih časnih članova DNS-a ne vjeruje."\nZbog čega je Pavić odlučio da stranku podijeli isključujući iz DNS-a najuticajnije ljude, kao što su Nedeljko Čubrilović i Spomenka Stevanović, i da se okrene ekipi “mangupa” kojoj Milorad Dodik i SNSD pripisuju otvoreno koaliranje sa kandidatima opozicije Vukotom Govedaricom i Mladenom Ivanićem?\n"To je pitanje za Pavića. On, vjerovatno, najbolje zna zašto je stao iza tih ljudi."\nPavić tvrdi da članovi DNS-a pristupaju DEMOS-u zbog prijetnji i ucjena. Da li je to tačno?\n"To je zamjena teza i neistina, jer je upravo Pavić učestvovao u smjenama naših ljudi, koji su brutalno otjerani iz DNS-a, zato što nisu prihvatili da budu dio stranke u kojoj odlučuju pridošlice i finansijski moćnici."\nPavić je nedavno izjavio da je DEMOS-u pristupilo samo sedam opštinskih odbora DNS-a?\n"Pavić veoma dobro zna da je samo u banjalučkoj regiji DEMOS-u pristupilo sedam bivših opštinskih odbora DNS-a. Takođe, zna da su u DEMOS-u kompletni bivši gradski odbori DNS-a Banjaluka, Zvornik, Bijeljina, kao i većina članova Gradskog odbora u Doboju. U DEMOS-u su i bivši odbori DNS-a iz Teslića, Stanara, Gradiške, Pala, Sokoca, Foče, Šamca, Broda i brojnih drugih opština."\nKakvo je stanje u ostalim sredinama u kojima je došlo do cijepanja DNS-a?\n"Zadovoljni smo stanjem na terenu. DEMOS-u pristupaju brojni članovi i ne samo oni koji su nekada bili u DNS-u. Uskoro ćemo javnost upoznati sa ovim informacijama, a najveći priliv novih članova imamo u Semberiji, na Romaniji, u Hercegovini, zvorničkoj i banjalučkoj regiji, a do kraja marta svi odbori će biti formirani i u prijedorskoj regiji."\nKakvo je stanje u Banjaluci na relaciji DEMOS – DNS?\n"Odluka o isključenju predsjednika Čubrilovića iz DNS-a, koju su izglasali Pavić i pridošlice u toj stranci, bila je signal našem članstvu u kom će pravcu krenuti. Više od 90 odsto članstva DNS-a u Banjaluci je pristupilo DEMOS-u. Nedavno smo imali i izbornu skupštinu Gradskog odbora DEMOS-a, koja je pokazala našu snagu u Banjaluci. Ne bavimo se stanjem u DNS-u u Banjaluci, a sama činjenica da je predsednik Povjereništva profesor Stano Stanić podnio ostavku dovoljno govori."\nNedavno je Dragutin Rodić, funkcioner Pavićeve stranke, optužio medije da favorizuju DEMOS. Zbog čega toliko nezadovoljstvo medijima?\n"Pa zato što je svakom čestitom čovjeku jasno da su se u DEMOS-u okupili ljudi koji su godinama zajedno, koji politiku ne doživljavaju kao sredstvo za ostvarivanje ličnih interesa. To je i medijima jasno, pogotovo nakon brutalnih smjena naših ljudi, kojima je jedini grijeh bio to što su se suprostavili tajkunizaciji bivše stranke. Pridošlicama i moćnicima, koji su umislili da se novcem može sve kupiti, pa i ljudsko dostojanstvo, ni u kampanji za opšte izbore nismo dozvolili da nas izmanipulišu i uvuku u isti stroj sa onima koji su ubjedljivo poraženi u oktobru prošle godine."\nIma li vrh DEMOS-a namjeru da, u kontekstu predstojećih lokalnih izbora 2020. godine, okuplja oko sebe i druge opcije, kao što je nedavno učinjeno sa „Snagom Hercegovine“ u Trebinju?\n"Razgovaraćemo sa svima, ali ne po principu koji je uništio našu prethodnu stranku, a ogledao se u tome da pojedinci u stranci prvo dobiju poziciju, pa tek onda člansku kartu. Svako može doći i s nama se ravnopravno boriti, pa na osnovu toga šta zajedno osvojimo i da dijelimo. “Snaga Hercegovine” gospodina Slobodana Šarabe pokazala je izuzetnu korektnost, bez bilo kakvih ucjena je postala dio DEMOS-a i svi koji budu pokazivali tu vrstu spremnosti za korektnu saradnju dobro su došli."\nBoran Bosančić demos DNS\nNa prvoj narednoj sjednici Predsjedništva\nDNS isključuje i Bosančića iz stranke\nGradski odbor DNS-a Banjaluka\nBosančić: Tražimo ostavku Pavića, ne želimo dalju tajkunizaciju stranke\nGradski odbora DNS-a Banjaluka\nBosančić: Smjena Čubrilovića nije u skladu sa stranačkim statutom


Da li će G20 podržati globalnu minimalnu stopu poreza na dobit kompanija od 15 odsto? – The PRESTIGE\nAmerička ministarka finansija Dženet Jelen će ove nedjelje izvršiti pritisak na kolege iz Grupe 20 razvijenih zemalja svijeta (G20) da se globalna minimalnu stopa poreza na dobit kompanija poveća iznad 15 posto, prenosi Rojters pozivajući se na neimenovane zvaničnike iz Ministarstva finansija SAD.\nKonkretna stopa i potencijalna izuzeća od nje su među pitanjima koja tek treba da se rješavaju, mada je 130 zemalja već postiglo prošle nedjelje istorijski sporazum o uvođenju minimalnog globalnog poreza od najmanje 15 posto na sastanku Organizacije za ekonomsku saradnju i razvoj (OECD).\nUčesnici na sastanku OECD-a su se takođe složili da bi dio prava na oporezivanje trebalo prenijeti sa zemalja u kojima su registrovane velike multinacionalne kompanije na zemlje u kojima one posluju.\nOčekuje se da će sporazum podržati lideri finansija G20 na sastanku koji treba da se odži u petak i subotu u Veneciji.\nPregovori o globalnoj minimalnoj poreskoj stopi, koji treba da se okončaju do samita lidera G20 u oktobru, vezani su za ishod zakona o povećanju američke minimalne poreske stope, rekao je za Rojters jedan funkcioner iz američkog Ministarstva finansija.\nAdministracija predsjednika SAD-a Džoa Bajdena predložila je da se američki minimalni korporativni porez na dobit ostvarenu u inostranstvu udvostruči na 21 odsto, a planira i donošenje pratećeg zakonskog akta kojim bi se kompanijama uskratilo pravo odbitka od poreske osnove za porez plaćen u zemljama koje ne usvoje novu globalnu minimalnu poresku stopu.\nAmerički zvaničnici tvrde da se, pored SAD-a, još nekoliko zemalja zalaže za veću stopu od 15 odsto.\nKao pozitivne strane američkog predloga ističu to da on garantuje da SAD neće izgubiti poreske prihode, i da će obavezati strane države da ukinu poreze koje naplaćuju američkim tehnološkim kompanija na prihode od digitalnih usluga.\nZvaničnici Ministarstva finansija su dodali da je Jelenova jasno stavila do znanja da je potencijalni novi digitalni namet, koji će Evropska komisija predložiiti narednih nedjelja radi finansiranja oporavka od kovida, u suprotnosti sa obavezama Evropske unije prema OECD-ovom okvirnom sporazumu potpisanom 1. jula.\nIzvršna potpredsjednica Evropske komisije Margret Vestager rekla je za Rojters da će taj porez uglavnom plaćati evropske kompanije kako bi se vratili zajmovi za oporavak od pandemije u iznosu od 750 milijardi eura.


KOVAČ: BiH DA OSTANE VOJNO NEUTRALNA | SRNA\nKOVAČ: BiH DA OSTANE VOJNO NEUTRALNA\nBANjALUKA, 5. OKTOBRA /SRNA/ - Direktor Evroazijskog bezbjednosnog foruma iz Beograda Mitar Kovač smatra da bi BiH trebalo da ostane vojno neutralna, jer Republika Srpska preferira odnose sa Ruskom Federacijom, a Federacija BiH /FBiH/ sa NATO-om.\n"Ako imamo realnost u kojoj Republika Srpska preferira odnose sa Ruskom Federacijom, a FBiH sa NATO-om, onda bi logičan izlaz iz ovog problema bio da se BiH opredjeli da ne naginje ni jednoj ni drugoj strani, da ne privlači kao magnet velike sile da ukrštaju koplja na njenoj teritoriji", objasnio je Kovač.\nOn je pred početak naučno-stručne konferencije "Akcioni plan za članstvo/MAP" rekao novinarima u Banjaluci da je ova tema nametnuta na dnevni red BiH kao jedna od strateški ključnih tema, iako ne bi trebalo da bude, pogotovo jer nema saglasnosti između Republike Srpske i FBiH.\nKovač je izrazio uvjerenje da će politička elita sva tri naroda i oba entiteta doći do rješenja da BiH ostane vojno neutralna, jer, kako je naveo, svako nametanje rješenje bilo kom narodu vodi u konflikt i druge posljedice koje mogu uticati na život i bezbjednost građana.\nProfesor Pravnog fakulteta Univerziteta u Banjaluci Mile Dmičić rekao je da pitanje članstva u NATO traži punu saglasnost predstavnika dva entiteta i tri naroda u BiH, te da međunarodna zajednica ne bi trebalo da preferira samo jednu stranu.\n"U Srpskoj postoji strah od diskriminacije, preglasavanja ili preferiranja međunarodne zajednice samo jedne strane, u ovom slučaju bošnjačke", ocijenio je Dmičić.\nOn smatra važnim za BiH da se u aktivnostima u vezi sa MAP-om naglasi da se svako rješenje o eventualnom pridruživanju NATO-u zasniva na punom konsenzusu svih relevatnih faktora.\nDmičić je rekao da članstvo u NATO nije uslova za približavanje BiH EU niti rješavanje bilo kog drugog pitanja u političkoj javnosti BiH, te da zbog MAP-a niko nema pravo da blokira primjenu politički izražene volje burača na izborima.\nProfesor Fakuleta političkih nauka u Sarajevu Selmo Cikotić smatra da je mudrost politika u BiH da se pronađu rješenja koja će istovremeno, sa približnim stepenom satisfakcije ili frustracije, odgovarati svim građanima BiH.\n"Interes BiH da uđe u NATO posmatramo u kontekstu moderne logike, da se snaga države mjeri stepenenom njene integrisanosti u međunarodni, sveukupni sistem i da budemo dio porodice progresivnih, demokratskih naroda", rekao je Cikotić.\nOn je dodao da NATO nema interes od ulaska BiH, od koje ništa ne traži, ali da će snositi odgovornost ako izabere da ostane "usamljeno ostrvo", na margini svih svjetskih procesnih događaja.\nNaučno-stručnu konferenciju u Banjluci "Akcioni plan za članstvo /MAP/" organizuje Udruženje "Centar za lobiranje".


Stefanović: Što pre pokrenuti razgovor o prelazima\nŠef beogradskog tima u pregovorima s Prištinom Borislav Stefanović rekao je u nedelju da razgovori o prelazima na severu Kosova moraju da počnu što pre, ali i naveo da je sigurno da će biti teško doći do dogovora jer je reč o kompleksnom pitanju.\nStefanović je agenciji Beta kazao da Beograd uskoro očekuje odgovor Brisela na predlog o dijalogu o prelazima, da je Beograd u punom smislu opredeljen za nastavak dijaloga i da je dobro što je aktivno nastupio i jasno pokazao u kom pravcu treba da se traži rešenje.\n"Moramo što pre ući u razgovore oko prelaza jer je vrlo kompleksna materija u pitanju i sigurno će teško doći do dogovora prihvatljivog za sve, ali smo mi pokazali našu punu opredeljenost i našu inicijativu i to je ono što i građani ovde žele, a to je da se postigne rešenje i kompromis i izlaz iz ove teške situacije", kazao je Stefanović.\n"Da li je iko očekivao da predstavnici vlasti u Prištini kažu bilo šta drugo? Jednostavno, očekivano je da će Priština tako nešto da kaže i baš zato mi i tražimo da ovaj problem rešimo pre svega s međunarodnom zajednicom, odnosno sa EU, koja je garant našeg dijaloga sa Prištinom, i ona, čini mi se, snosi odgovornost da zajedno sa svima nama učini sve da nađemo rešenje", naveo je Stefanović.\nOn je pozvao i Euleks da stvori povoljniji prostor za dogovor i da se vrati u okvir statusno neutralnog mandata.


Grad spreman da odreši kesu da bi pomogao radnicima da povežu staž - Infobrif\nGrad spreman da odreši kesu da bi pomogao radnicima da povežu staž\nObjavljeno 19.06.2019. u 19:41\nGrad Kragujevac je po hitnom postupku pokrenuo inicijativu za rebalans budžeta zbog obezbeđivanja sredstava za povezivanje radnog staža zaposlenima u Zavodu za zdravstvenu zaštitu radnika i izmirivanja obaveza u iznosu od 100 miliona dinara.\nKako je preneo zvanični sajt Gradske uprave, od preuzimanja Zavoda 29. juna 2018. grad Kragujevac je u tu ustanovu uložio 43 miliona dinara, nabavio novu opremu i obezbedio hipoteku na imovini u vlasništvu gradskih preduzeća zbog izmirenja reprograma nasleđenih dugova.\nNavodi se i da je Agencija za privredne registre pokrenula prinudnu likvidaciju Zavoda „zbog administrativnog propusta nastalog u vreme pre nego što je grad Kragujevac preuzeo osnivačka prava”.\nNameru da Zavod nastavi da funkcioniše, grad Kragujevac je pokazao i kroz pokretanje inicijative pred Ministarstvom zdravlja o osnivanju novog pravnog lica kako bi se nastavilo lečenje 35.000 osiguranika.\nNestao tokom nevremena u Beogradu, evo gde je poslednji put viđen


Festival evropskog filma u Užicu od 24. do 28. oktobra - Užicka Republika Press\nFestival evropskog filma u Užicu od 24. do 28. oktobra\nU okviru petog Evropskog festivala filma u Užicu će tokom naredne nedelje biti prikazano ukupno devet filmova, osam igranih i jedan dokumentarac. Osim u našem gradu tokom jesenjeg dela festivala od 19. septembra do 4. novembra gradovi domaćini su Šabac, Leskovac, Prijepolje, Prokuplje, Obrenovac i Negotin. Na početku radne nedelje, u ponedeljak, bioskopske predstave počinju u svakom od navedenih gradova sa razmakom od jedne sedmice.\nFestival evroskog filma u Užicu održava se od 24. do 28. oktobra u Klubu Gradskog kulturnog centra. Ulaz za sve projekcije je slobodan, istakla je Jelena Vasović, direktorka GKC-a i najavila raspored projekcija filmova.\nU ponedeljak, 24. oktobra od 20 časova biće prikazana Mađarska romantična istorijska drama pod nazivom „Deca slave“.\nNarednog dana publika će uživati u dve premijere od 20 časova iz Belgije dolazi „Zaludnost življenja“, a u 22 sata film iz Danske „Iznad ulice iznad vode“.\nItalijanska komedija „Opušteno“ biće prikazana u sredu od 20 sata, a akciona drama poreklom iz Litvanije „Ekskursante“ od 22 sata.\n„Neobičan slučaj Anđelike“ drama je iz Portugala koja je na repertoaru u četvrtak 27. oktobra u 20 časova. „Ja sam stari komunista“ je komedija, drama koja će biti prikazana iste večeri od 22 sata.\nPoslednje večeri Evropskog festivala filma u Užicu u petak, 28. oktobra od 20 sati je dokumentarac „Demode“, a od 21 sat „Blok 12“ sa Kipra.\nInače, Evropski kontinent kao poprište burne istorije i različitih kultura uvek je bio inspiracija rediteljima za dobar film. Mnogi su obeležili svetsku kinematografiju, a ove jeseni građani u sedam gradova u Srbiji u prilici su da pogledaju najnovija ostvarenja koja će obeležiti evropsku istoriju filma.


Vučić spreman za kompromis | Analitika - Informativni Portal\nIzjavu predsjednika Srbije Aleksandra Vučića da se zalaže za razgraničenje sa Albancima, britanska agencija Rojters vidi kao nagovještaj da je srpski predsjednik spreman za kompromis u definisanju granice sa Kosovom kako bi se okončao sukob s Prištinom, što je ključan uslov da bi se Srbija pridružila EU.\nObjavljeno: 09. 08. 2018 - 21:25\nRojters navodi da mnogi u Beogradu, kako političari tako i analitičari, smatraju da bi podjela, kojom se dozvoljava Srbiji da zadrži kontrolu nad sjevernim dijelom Kosova, u zamjenu za Preševsku dolinu moglo biti prihvatljivo za obje strane.\nBritanska agencija podsjeća da većina Srba smatra Kosovo kolijevkom svoje nacije i pravoslavne hrišćanske vjere, kao i da je Beograd do sada odbijao da prizna nezavisnost svoje, kako navodi, "bivše južne pokrajine".\nIstiče i da Beograd, uz pomoć Rusije, koju opisuje kao saveznika Beograda koji ima pravo veta u Savjetu bezbjednosti UN, blokira članstvo Kosova u UN i drugim organizacijama.\nPodsjećajući da je 31. jula kosovski predsjednik Hašim Tači odbacio predlog da Kosovo bude podijeljeno po etničkim linijama, Rojters navodi da se većina kosovskih Srba, koji na sjeveru predstavljaju većinu, protivi vlastima Prištine.\nIstiče i da je Vučić tokom posjete Šidu nagovijestio da bi razgraničenje, što, kako se navodi, mnogi u regionu razumiju kao "podjelu", bilo rješenje.\nSkreće pažnju i na to da je Vučić rekao da je "imati teritoriju, za koju se ne zna ko je i kako tretira i šta kome pripada - uvijek izvor potencijalnih sukoba".\nPodsjeća da je u prošlosti Vučić rekao da će narod biti potreban kako bi se potvrdilo eventualno rješenje za Kosovo.\nRojters ističe i da Srbija želi širu autonomiju za srpske enklave na Kosovu, zaštićen status pravoslavnih manastira i finansijsku nadoknadu za ono što, kako navodi, Srbija smatra svojom imovinom, uključujući industrijske i energetske objekte.\nNavodi i da je Vučić rekao da rješenje mora da bude "sveobuhvatno, ne jednostavno", ali primjećuje da nije obrazložio na šta misli, rekavši da neće da otkriva "pregovaračke karte".\nAgencija navodi i da se "srpski nacionalisti i uticajna Srpska pravoslavna crkva" čvrsto protive podjeli Kosova", jer smatraju da bi taj potez značio napuštanje prava na polaganje cijele teritorije na Kosovu, kao što je zapisano u ustavu Srbije.


Kompanija "Ikea" dobila je građevinsku dozvolu (video) - Gradjevinarstvo.rs\nKompanija „Ikea“ dobila je građevinsku dozvolu za izgradnju prve robne kuće u Srbiji, kod Bubanj potoka, koju je uručila potpredsednica vlade i ministarka građevinarstva, saobraćaja i infrastrukture Zorana Mihajlović, koja je poručila da je Srbija dobro mesto za ulaganje.\nMihajlović je dozvolu uručila direktoru za nekretnike i razvoj kompanije „Ikea“ za Jugoisočnu Evropu Vladislavu Laliću, u prisustvu gradonačelnika Beograda Siniše Malog.\nGrađevinska dozvola je posle dugo godina data jednoj izuzetnoj kompaniji koja će u Srbiji da gradi i zaposli 300 ljudi, rekla je Mihajlović i dodala da gde god se „Ikea“ pojavila uticala je na rast BDP-a zemlje i proglašaavna je za najboljeg poslodavca.\n- Srbija je dobro mesto za ulaganje i ubuduće biće još bolje mesto za ulaganje – istakla je Mihajlovićeva i dodala da vlada čini sve da obezbedi povoljne uslova i domaćim i stranim investitorima.\nOva vlada radi u rokovima koje je postavila i protokol sa „Ikeom“ se realizuje onako kako je dogovoreno, u saradnji sa Gradom Beogradom f rekla je Mihajlović i dodala da je projektom predviđeno izmeštanje naplatne rampe kod Bubanj potoka koja i inače treba da bude izmeštena zbog izgradnje obilaznice oko Beograda.\n- Sada predstoje priprema terena i izmeštanje naplatne rampe kod Bubanj potoka, a putna i vodovodna infrastruktura je planovima regulisana – rekao je Lalić i dodao da će pripremni radovi poceti za nekoliko nedelja. - „Ikea“ ima planove da otvori još robnih kuća u Srbiji, ali će to zavisiti od uspešnosti prvog objekta u Beogradu.\nGradonačelnik Beograda Siniša Mali je rekao da je investicija „Ikea“ iznosi oko 70 miliona evra, koja će zaposliti najmanje 300 radnika i dodao da se već sledeće godine očekuje završetak tog objekta.\nOtpravnica poslova Ambasade Švedske u Beogradu Lisel Martinenko Agerlid (Liselott Martynenko Agerlid) pokazala je novinarima u Vladi Srbije mali imbus ključ, tvrdeći da u Švedskoj svi znaju šta je to, od premijera, poljoprivrednika i supermodela i umeju da ga koriste i ako ga imate u alatu, onda to znači da živite u „Ikea zemlji“.\n- „Ikea“ u Srbiji znači da će svi građani imati pristup njenim proizvodima, dobrog kvaliteta i po razumnim cenama, što je evć viđeno u zemljama u okruženju – rekla je švedski diplomata i ocenila da je današnje uručivanje građevinske dozvole jednoj švedskoj komapniji veoma bitan korak u odnbosima dve zemlje.\nMemorandum o saradnji Ministarstva gradevinarstva Srbije, grada Beograda i kompanije Ikea potpisan je oktobra 2014. godine. „Ikea“ je ranije najavila da ce uložiti oko 300 miliona evra u izgradnju pet robnih kuca u Srbiji.


Maler za Francusku: Pardan završio SP, menja ga Remi Desbone – Balkan-Handball.com\nHome / Arhiva / SP 2021 / Maler za Francusku: Pardan završio SP, menja ga Remi Desbone\nHeroj startne pobede Francuza nad Norveškom i neočekivani adut Gijoma Žila, iskusni golman Vesli Pardan, završio je učešće na 27. Svetskom prvenstvu u Egiptu.\nZbog povrede zadobijene u meču sa Švajcarcima, prilikom sudara sa protivničkim igračem, Pardan neće moći da pomogne „Trikolorima“ u nastavku turnira, što bi mogao biti ozbiljniji problem, s obzirom da je bio u sjajnoj formi.\nNjegovo mesto od drugog kruga zauzeće golman Nima, Remi Desbone (28). Francuzi su u prvoj fazi ostvarili sve tri pobede i preneli maksimalna četiri boda u drugi krug, gde će igrati sa Portugalom, Islandom i Alžirom.\nEgipat 2021. FrancuskaRemi DesboneVesli Pardan\n← Prethodni članak Lino Červar: Pobeda hrabrosti i upornosti, mladi pokazali srce u odlučujućim momentima!\nNaredni članak → Majstorija Lekaija za trijumf Mađarske nad Nemačkom!


22.06.2017\tTrudnoća&Porođaj Hormon trudnoće dupliranje\nHormon trudnoće i njegovo dupliranje\t1\nHormon trudnoće i njegovo dupliranje,\t4.3 out of 5 based on 7 votes . MamaiBeba.rs\tHCG (humani korionski gonadotropin) je glikoprotein kojeg izlučuje sloj ćelija sa spoljašnje strane oplođene jajne ćelije ili sinciciotrofoblast. Najvažnija funkcija HCG-a je poticanje žutog tela u jajniku da u prvih 7-9 nedelja trudnoće luči progesteron, hormon znan i kao "čuvar trudnoće". Njegov nalaz, odnosno nalaz jednog njegovog dela tzv. beta lanca ili beta HCG-a može se naći u krvi i urinu trudne žene 1-2 dana nakon ugnježđivanja, odnosno 8-10 dana nakon ovulacije. Njegova vrednost stalno progresivno raste sve do kraja prvog tromesečja kada ulogu proizvodnje progesterona preuzima posteljica a njegova vrednost počinje opadati. Tada se i mučnine, koje više-manje oseća većina trudnica, povlače. Razlog tome može biti što korionski gonadotropin deluje na hipotalamus (deo mozga koji nadzire vegetativni nervni sistem) i na rinencefalon – moždani centar zadužen za opažanje i raspoznavanje mirisa. Verovatno je to razlog što neki ukusi i mirisi iznenada postaju odbojni, te mogu izazvati mučninu i povraćanje.\nU vreme očekivane menstruacije (obično 12-14 dana nakon ovulacije) vrednost beta HCG-a iznosi oko 100,0 IU/L. Jednostavni urinski testovi već reaguju na vrednosti HCG-a od 25 IU/L (osetljivost urinskog testa proverite u uputstvu za upotrebu ili konsultacijom u apoteci) što znači da u vreme očekivane menstruacije, kada su očekivane vrednosti puno veće, tačnost ovog jednostavog testa te osetljivosti iznosi oko 99%.\nŽenama koje su primale HCG inekcije (Profasi i sl.) kao deo tretmana lečenja neplodnosti treba oko 5 -14 dana da se HCG «očisti» iz organizma, pa mogu dobiti lažno pozitivan retultat ako ga rade pre navedenog vremena.\nDok nam urinski test može pokazati samo je li HCG prisutan ili ne, kvantitativni beta HCG test krvi može nam reći puno više. Praćenje vrednosti beta HCG-a je vrlo važna dijagnostička metoda u oceni vijabilnosti ploda, dijagnostici izvanmaterične trudnoće, mole hidatidoze, tumora jajnika ili testisa i sl. Naime HCG, osim u trudnoći, može se pojaviti i kod nekih bolesti kako kod žena, tako i kod muškaraca.\nU sledećoj tablici prikazana je prosečna očekivana količina HCG-a po nedeljama trudnoće:\nIz tablica primjećujemo da postoji široki spektar normalnih vrednosti, pa pojedinačni nalaz HCG vrednosti ne može indicirati normalnu trudnoću ili ukazati na to koliko je vremena prošlo od začeća. Kako bi to još bolje predočili, u sjedećoj tablici prikazane su izmerene prosečne vrednosti HCG-a po danima nakon ovulacije:\nNapomena: Vrednosti u tablicama predstavljaju samo okvirne prosečne vrednosti i nisu konačni pokazatelj statusa vaše trudnoće. O vašim rezultatima HCG testa obavezno porazgovarajte sa lekarom.\nNaime, ključ tumačenja HCG vrednosti nije u njegovom broju, već u njegovom rastu. U normalnoj trudnoći beta HCG raste tako da se njegova vrednost udvostručuje u proseku svaka 2 dana. Iz tog razloga, beta HCG test se po pravilu ponavlja dva dana nakon prvog testa kako bi se moglo videti da li se «beta» pravilno «duplira». No, kako vaša trudnoća napreduje i vrednosti HCG-a rastu, raste i vreme njegovog «dupliranja»:\nTrudnoće koje završe pobačajem ili izvanmaterične trudnoće u pravilu pokazuju niže vrednosti i sporije vreme rasta, iako i neke normalne trudnoće, koje rezultiraju savršenim bebama, mogu takođe imati niže vrednosti HCG-a.\nPostoje mišljenja da kraće vreme «dupliranja» znači da su u pitanju višeplodne trudnoće, što prema nekim istraživanjima nije točno, mada je zapaženo da žene sa višeplodnom trudnoćom imaju po pravilu više vrednosti HCG-a nego žene sa jednoplodnom trudnoćom.\nNa kraju, možemo reći da valja biti oprezan i možda ne previše kalkulisati sa brojkama. UZV pregled, nakon 5-6 nedelje, daje puno bolje osnove za predviđanje ishoda trudnoće nego same vrednosti HCG-a.\nOčekivano vreme «dupliranja» u satima\nDani nakon ovulacije\nProsečna vrednost HCG-a (mIU/ml)\nNedelja nakon prvog dana poslednje menstruacije\nKoličina HCG-a (mIU/ml)\nIzvor: Roda.hrTags:dupliranjehcg betahormon trudnoćetest krvitest trudnocatest za trudnoćuurinarni testvrednosti hcgvrednosti hcg u trudnoci


PSIHOBRLOG PREPORUČUJE 26/08/2016\nOvonedeljne aktuelne psiho-teme i najbolji tekstovi iz svetskih i domaćih medija: Šta nije u redu sa motom „radi ono što … Nastavite čitati PSIHOBRLOG PREPORUČUJE 26/08/2016\nPiše: Sanja Dutina Pre mesec dana saznali smo da je koleginica iz kancelarije trudna. Od pre mesec dana, do tada … Nastavite čitati Drugo stanje mozga: Da li su trudnice zaista zaboravne?\nPiše: Sanja Dutina Za ljubitelje psiho-trivija ništa lepše nego kad nabasaju na novo a nepotrebno psiho-znanje! Ovaj put se možemo … Nastavite čitati HAPPY TUESDAY: Verovali ili ne, i oni su pisali o psihologiji\nPiše: Sanja Dutina Da li vam se nekada desilo da osetite nekakvo čudno, opuštajuće, prijatno „golicanje“ kroz telo, dok vam, … Nastavite čitati Zvuci za orgazam. A o seksu drugi put.\nPiše: Marica Stijepović Ljudi sa dijagnozom šizoidnog poremećaja ličnosti često deluju ravnodušno i hladno i imaju poteškoća u uspostavljanju interpersonalnih … Nastavite čitati Nisam ja hladan, samo sam shizoidan


Izvor: NoviMagazin.rs, 05.Dec.2019, 22:23\nMožda vam se ponekad čini da oni postoje samo u filmovima, ali "profesionalni" ženskaroši su svuda oko vas i možda ste im baš vi sledeća meta.\nOni su vrlo vešti u sprovođenju onog što su naumili, a to je da odvedu što više žena u krevet i posle se prave kao da ne postoje.\nKako biste na vreme prepoznale "profesionalnog" ženskaroša, trebalo bi da budete svesne sledećih stvari.\nOni ne gube vreme na >> Pročitaj celu vest na sajtu NoviMagazin.rs << čavrljanje, već odmah prelaze na stvar. Ispitivanjem o intimnim stvarima odaju utisak kao da im je stalo, ali to rade kako bi stekli vaše poverenje i otkrili vaše slabe tačke.\nObasipaće vas komplimentima, šaputaće vam na uvo i znaće tačno gde da vas dodirne bez prelaženja granice. Ipak, iz sata u sat pomeraće tu granicu i proširivati vašu zonu komfora sve dok ne izmanipuliše vama i ne dođe do svog željenog cilja.\nMisteriozni muškarci uspevaju da očaraju većinu žena, a odlični ženskaroši to znaju. Neće vam otkriti mnogo o sebi, ali će to činiti tako da vi pomislite kako su moćni i muževni. Nakon nekog vremena će vas i malo ignorisati kako bi na dodatni način privukli vašu pažnju.\nTakvi muškarci znaju šta prolazi kod većine žena, a to je sažaljenje nad tužnom prošlošću muškarca koji im se sviđa, prenosi Indeks. Oni će bez griže savesti zaigrati na kartu tužnog detinjstva i roditelja koji nikad nisu imali vremena za njih, kako biste vi dobile želju da brinete o njima.


Moskva osudila izraelski vazdusni udar na aerodrom u Damasku\nTanjug 10. juna 2022. 18:52\nMOSKVA – Moskva najoštrije osuđuje izraelski vazdušni napad na Međunarodni aerodrom Damask i zahteva od izraelske strane da prekine ovu opaku praksu, izjavila je danas portparolka ruskog ministarstva spoljnih poslova Marija Zaharova.\nIzraelsko ratno vazduhoplovstvo je jutros izvršilo udare na teritoriju Sirije, a meta napada je bio aerodrom u Damasku, saopštilo je rusko ministarstvo spoljnih poslova, prenela je agencija RIA Novosti.\n„S tim u vezi, primorani smo da ponovimo da je izraelsko granatiranje teritorije Sirije kršenje osnovnih normi međunarodnog prava i da je apsolutno neprihvatljivo. Oštro osudujemo provokativni napad Izraela na najvažniji objekat sirijske civilne infrastrukture“, navodi se u saopštenju na sajtu ministarstva.\nDodaje se da „ovakvi neodgovorni postupci stvaraju ozbiljne rizike“ za međunarodni vazdušni saobraćaj i „dovode živote nevinih ljudi u opasnost“.\nOvo je drugi izraelski napad ove nedelje nakon što su u utorak raketama gađani položaji sirijske vojske južno od glavnog grada.\nU napadu nije bilo žrtava, a pričinjena je materijalna šteta, preneo je jutros Rojters.\nRecite nešto osobi ispred što biste joj rekli u četiri oka u realu\nKolumbija: 49 zatvorenika poginulo tokom noćnih nereda\nHrvatska od EU dobija 700 miliona evra za oporavak\nEmanuel Makron: Ruski napad na ukrajinski tržni centar je…\nMakron: Ruski napad na UKR tržni centar je „ratni…\nU EU počela isporuka vakcina protiv majmuskih boginja\nKina: NATO da prestane sa pokušajima destabilizacije Azije\n13:33: Kolumbija: 49 zatvorenika poginulo tokom noćnih nereda\n13:26: Hrvatska od EU dobija 700 miliona evra za oporavak\n13:17: Radnici Fijata ponovo došli na sastanak u Predsedništvo Srbije\n13:13: Radnici Fijata ponovo došli u Predsedništvo Srbije\n13:11: G7 namerava da osnuje „Klimatski klub“\n13:10: U Beogradu otvoren 10. Kup Matematičke gimnazije\n13:07: Emanuel Makron: Ruski napad na ukrajinski tržni centar je „ratni zločin“\n13:03: Makron: Ruski napad na UKR tržni centar je „ratni zločin“\n13:02: U EU počela isporuka vakcina protiv majmuskih boginja\n13:00: CEP: Pripremili smo model kako bi gradjani imali konkretne koristi od evrointegracija\n12:57: Kina: NATO da prestane sa pokušajima destabilizacije Azije\n12:56: Na sajtu Ministarstva prosvete objavljena rešenja testa iz matematike\n12:52: EU: Napad na Kremenčuk još jedan ratni zločin Rusije\n12:48: G7 obećava 4,5 milijardi dolara za borbu protiv globane gladi\n12:48: Putin sa Raisijem sutra u Ašhabadu\n12:48: G7 obećava 4,5 mlrd dolara za borbu protiv globane gladi\n12:39: Interesovanje za Pravni fakultet raste, Branko Ružic obišao buduće brucoše\n12:35: U Nemačkoj na pet godina zatvora osudjen 101-godišnji optuženik za nacističke zločine\n12:35: Nebojša Ikodinović: Nikad manji odziv za profesore matematike – 8 kandidata\n12:33: Ninisto: Postoji više razumevanja između Finske i Turske\n12:31: Dmitrij Peskov: NATO agresivan blok, stvoren radi konfrontacije\n12:29: Kovid19 ponovo u rastu u Belgiji\n12:29: Kremlj: NATO agresivan blok, stvoren radi konfrontacije\n12:27: Pokret „Da se struka pita“: Hitno zabraniti uvoz prasadi iz EU\n12:22: Kovačević: Hitno zabraniti uvoz prasadi iz EU\n12:21: Peskov: Kijev moze da okonca neprijateljstva do kraja dana\n12:21: Sutra u PKS skup o inovativnim resenjima za građevinsku ind\n12:18: Peskov: Ako Zapad ogranici cene gasa, moguca revizija ugovor\n12:15: Veće za regionalnu saradnju podelilo šest nagrada za inovacije na Zapadnom Balkanu\n12:12: EU produzila upotrebu kovid sertifikata do juna 2023.\n13:27: Rukometaši Srbije u trećem šeširu na žrebu za SP\n13:12: „Trka mira“ prolazi kroz Srbiju, Jovana Preković unela baklju u Narodnu skupštinu\n13:02: F1 osudila rasističku izjavu Pikea prema Hamiltonu\n13:01: Čilić i Beretini napravili „problem“ Đokoviću i Nadalu?\n13:00: Trka Mira u BGD, Preković unela baklju u Skupštinu\n12:23: Gilbert: Đoković je favorit, Kirjos može da iznenadi\n12:22: Beretini se zbog korone povukao sa Vimbldona\n11:49: De Jong na korak od Mančester junajteda\n11:48: Umtiti na pozajmici u Fiorentini?


28-11-2020 14:32 Ratni izveštaji Naoružanje Srbija Društvo\nPredsednik Republike i vrhovni komandant Vojske Srbije Aleksandar Vučić sa potpredsednikom Vlade i ministrom odbrane dr Nebojšom Stefanovićem, načelnikom Generalštaba Vojske Srbije generalom Milanom Mojsilovićem i ambasadorom Ruske Federedacije u Srbiji Aleksandar Bocan-Harčenkom prisustvovao je danas u niškoj kasarni „Mija Stanimirović“ prikazu novih tenkova T-72MS, dobijenih od Ruske Federacije, kojima će biti opremljene jedinice Kopnene vojske, navodi se u saopštenju Ministarstva odbrane Republike Srbije.\nVoska Srbije (Foto: mod.gov.rs)\n- Danas ste mogli da vidite 11 novih tenkova T-72MS. Naši tenkisti su zadovoljni, što ste mogli i da čujete od njih. Tenkovi imaju i snažniju balističku zaštitu, ovaj eksplozivno-reaktivni oklop, bolje upravljanje i navigaciju, sve im je neuporedivo lakše i verujem da će to značajno doprineti većoj borbenoj gotovosti i interoprabilnosti i oposobljenosti naših snaga – naglasio je predsednik Vučić dodajući da je to značajan pomak za našu Kopnenu vojsku, uz prethodno dobijenih 10 oklopno-izviđačkih vozila BRDM-2MS.\n- Zaista smo mnogo toga napravili i promenili u poslednjih nekoliko godina. Mnogo toga očekujem i od ministra Stefanovića u narednom periodu. Očekujem to, zbog toga što još uvek imamo odliv ljudi zbog nižih plata nego što su u privredi, nego što su na drugim mestima. Gledaćemo da napravimo i vanredno povećanje plata, posebno za vojnike, odnosno razvodnike, desetare kao i podoficire, da vidimo kako da njihovu želju i njihovu motivaciju za ostankom u vojsci osnažimo, ojačamo – naglasio je predsednik Vučić dodajući da će se pažnja posvetiti i rešavanju stambenih pitanja pod najpovoljnijim mogućim uslovima.\nPredsednik Republike je istakao da je zahvalan pripadnicima vojske što se trude i bore da sačuvaju ugled srpske vojske i koji su u teškim uslovima ostajali i opstajali uvek na braniku svoje otadžbine.\n- Očekujemo da ćemo već u toku 2021. godine, osim pet procenata koje će dobiti svi u javnom sektoru, za vojnike obezbediti veća primanja – naglasio je predsednik Vučić, dodajući da se nada da će to uspeti uprkos borbu sa virusom korona i teškoj ekonomskoj situaciji u celom svetu.\nGovoreći o novim tenkovima, predsednik Vučić je istakao da su neuporedivo bolji od naših starih tenkova i da prave veliku razliku na terenu. On je podsetio i da je mnogo toga učinjeno u nabavci opreme, obuće i odeće vojnika, kao i u naoružavanju naše vojske - od lovaca „migova 29“, obnove resursa „Orlova“, Supergalebova, do novih helikoptera Mi-35 i prvi put „do zuba“ naoružanih helikoptera Mi-17 i H-145. Takođe, najavio je da se očekuje nabavka protivoklopnog oružja, optolektronskih sredstva za ometanje tuđeg delovanja i podsetio da su u naoružanje vojske prvi put uvedeni dronovi, koji su naoružani i koji mogu da izvrše ofanzivna dejstva.\nOdgovarajući na pitanja novinara, predsednik Vučić je rekao da je vojska ponos Srbije i da su mašine koje su dobijene od ruskih prijatelja i predsednika Putina izvanredne. Takođe, istakao je da je lično ponosan na Vojsku Srbije, a ministra Nebojšu Stefanovića, načelnika Generalštaba Vojske Srbije generala Milana Mojsilovića i komandanta Kopnene vojske general-potpukovnika Milosava Simovića pozvao da nastave da vredno rade i bore se za napredak naše vojske.\nU znak zahvalnosti za lični doprinos u opremanju Kopnene vojske tenkovima T-72MS, kao i za zalaganje i odlučnost da Kopnena vojska bude savremena i moćna, predsedniku Vučiću i ministru Stefanoviću danas su uručene makete tog tenka.\nAmbasador Ruske Federacije Aleksandar Bocan-Harčenko istakao je zadovoljstvo zbog toga što su plodovi saradnje između dve zemlje vidljivi i što se planovi između predsednika Srbije i Rusije realizuju, u ovom slučaju u delu koji se odnosi na opremanje Vojske Srbije i jačanje odbrambenih sposobnosti Srbije.\n- Neutralni status najviše je cenjen kad jedna zemlja može da štiti samu sebe. Ovo nije kraj naše saradnje, već početak nove faze saradnje u vojnoj i vojnotehničkoj sferu. Rusija će rado nastaviti isporuke oklopnih vozila i druge vrste naoružanja, kako bi Srbija učvrstila svoj suverenitet, neutralni status i nezavisnost, što mi poštujemo – rekao je ambasador Bocan-Harčenko i dodao da je razvoj vojnotehničke saradnje Srbije i Ruske Federacije važan zbog mogućnosti razvijanja srpske industrije, privrede i vojnotehničke proizvodnje.\nPotpukovnik Goran Jovanović iz Uprave za razvoj i opremanje (J-5) Generalštaba Vojske Srbije istakao je da je ruski tenk T-72MS trenutno najbolji na Balkanu i u širem okruženju, dodajući da je modernizacija koja je izvršena na tom tenku kompleksna i da su mu u odnosu na tenkove M-84, koji su u operativnoj upotrebi u našoj vojsci, značajno unapređene sve karakteristike, manevarske sposobnosti, oklopna zaštita i vatrena moć.\n- Ugradnjom motora od 840 konjskih snaga, povećana mu je pokretnjivost. Naš tenk M-84 i osnovna verzija tenka T-72 imaju ugrađene motore od 780 konjskih snaga. Ugrađen je, takođe, i automatski menjač koji omogućava vozaču da lakše upravlja po manevarskom zemljištu i, u zavisnosti od zemljišta po kojem se kreće, ima izbor da bira da li će brzine menjati ručno ili automatski – ističe potpukovnik Jovanović, dodajući da oklopna zaštita koja je ugrađena na tenku T-72MS uspešno štiti tenkovsku posadu od različitih vrsta projektila.\nPrema njegoim rečima, suština modernizacije je i u optoelektronskim sredstvima, jer optoelektronske nišanske sprave ugrađene na tenku omogućuju komandiru i nišandžiji da dalje i bolje osmotre neprijatelja, a samim tim i brže reaguju na njega i da ga pre pogode.\n- Komandir rukuje sa nišanskom panoramskom spravom, koja mu omogućava osmatranje oko tenka 360 stepeni, nezavisno od nišandžije i on zahvaljujući tome može uspešno uočiti cilj na daljinama više od šest kilometara. Nišandžija, takođe, uspešno može da ostvari vatru na daljinama većim od šest kilometara, u zavisnosti od vrste projektila koji koristi – zaključio je potpukovnik Jovanović.\nU kasarni „Mija Stanimirović“ prisutni su mogli videti tenkove T-72MS i vozila BRDM-2MS u prikazu tenskovske i oklopno-izviđačke čete na maršu, posedanje elemenata borbenog rasporeda samohodne top-haubice 155 mm NORA-B52 MS, kao i deo optoelektronskih sredstava koje koriste izviđačke jedinice Vojske Srbije.\nNakon aktivnosti, zajedno sa pripadnicima vojske, predsednik Republike i vrhovni komandant Vojske Srbije Aleksandar Vučić i ministar odbrane Stefanović, prisustvovali su ručku na kojem je serviran čuveni „vojnički pasulj“.


Orbović napustio sednicu, tvrdi da članove sindikata koji su bili u štrajku sad šikaniraju - Infobrif\nOrbović napustio sednicu, tvrdi da članove sindikata koji su bili u štrajku sad šikaniraju\nObjavljeno 29.05.2019. u 16:23\nYoutube / Al Jazeera Balkans, PrntScr\nPredsednik Saveza samostalnih sindikata Srbije (SSSS) Ljubisav Orbović napustio je danas sednicu Socijalno-ekonomskog saveta nezadovoljan zbog, kako je rekao, šikaniranja članova tog sindikata u Republičkom geodetskom zavodu (RGZ) koji su učestvovali u štrajku.\n„Dok mi ovde govorimo o socijalnom dijalogu, naše članove u RGZ-u šikaniraju tako što ih premeštaju sa jednog na drugo radno mesto, iako imaju sporazum sa Vladom Srbije da oni koji su učestvovali u štrajku neće biti kažnjeni“, rekao je Orbović novinarima u Vladi Srbije, u pauzi sednice Socijalno-ekonomskog saveta.\nSindikati RGZ-a: Protiv bahatosti i mobinga borićemo se „drugim sredstvima“\nČlanovi Socijalno-ekonomskog saveta su predstavnici Vlade Srbije, Unije poslodavaca Srbije i dva reprezentativna sindikata – SSSS i Ujedinjenih granskih sindikata „Nezavisnost“.\nOve životinje najviše vole nasmejane ljude


Izrečene su danas pred Sudom Bosne i Hercegovine kazne tročlanoj grupi uhapšenoj pretprošle godine U Sarajevu dok je pripremala izvođenje terorističkih akcija u Bosni i Hercegovini ili nekim drugim evropskim državama.\nMirsad Bektašević, državljanin Danske, poreklom iz crnogorskog dela Sandžaka osuđen je na 15 godina i četiri meseca zatvora, Turčin Abdulkadir Cesur na 13 godina i četiri meseca. a Bajro Ikanović, državljanin Bosne i Hercegovine na osam godina zatvora.\nSud je utvrdio da su Bektašević i Cesur došli u jesen 2005. u Sarajevo iz Danske sa ciljem da u Bosni i Hercegovini ili nekoj drugoj evropskoj zemlji izvedu teroristički napad sračunat na izazivanje pritiska na povlačenje stranih trupa iz Iraka i Afganistana.\nSenad Hasanović je proglašen krivim za nedozvoljeno nabavljanje eksplozivne materije i osuđen na dve i po godine zatvora, dok je na početku procesa optuženi Amir Bajrić postigao sporazum sa tužiocem i priznao krivicu, te je osuđen na dve godine zatvora.


VUČIĆEV PAD SPREČAVA KATASTROFU: Evo šta čeka Srbiju U Oktobru (VIDEO)\nEkonomista i lider Pokreta „Svetlo“ Branko Dragaš kaže da će Srbija nestati ako režim Aleksandra Vučića ne bude smenjen. On kaže da su protesti zakazani za 5. i 6. jun početak pada Vučića i da očekuje viđe desetina hiljada ljudi na ulicama Beograda.\nVučić i ekonomska katastrofa\nDragaš najavljuje da na jesen Srbiji sledi ekonomska katastrofa i da vlast neće moći da isplaćuje plate i penzije. On kaže da Vučić kreće da se dodatno zadužuju u inostranstvu pod nepovoljnim uslovima i time samo pojačaca ekonomsku katastrofu koja nas čeka.\nDragaš objašnjava zašto nije došlo do saradnje sa Srđanom Nogom, zašto misli da je ideja o “overenoj izjavi” besmislena ikao nema problem da je i sam potpiše i zašto Nogova želja da bude ministar pravde ne sme da bude ispunjena.\nPrema njegovom radnom iskustvu Nogo može da bude mlađi referent, a ne ministar. Smatram da ministar ne može da bude niko ko nema bar 25 godina radnog iskustva u struci – objašnjava Dragaš ali dodaje da je Nogo pozvan da govori na skupu 5. juna jer su građani koji su ga inicirali to želeli.\nPrethodni tekstANARHIJA U SAD: Ošamarila 2 puta policajca pa je nokautirao (VIDEO)\nSledeći tekstSVETLA U BELOJ KUĆI POGAŠENA: Tramp pobegao u bunker\nSmena Đukanovića i povlačenje priznavanja Kosova? (VIDEO)\n27 јуна, 2020 0\nKosovo, Milo i ekonomska kriza Britanija radi na tome kako da se reši Mila Đukanoviića, a zadrži Crnu...\nVUČIĆ NIJE DOBIO 2 MILIONA GLASOVA: Krađa se meri u stotinama hiljada, evo podataka? (VIDEO)\n26 јуна, 2020 0\nVučić i izbori Na proteklim Parlamentarnim izborima SNS organizovala je najveću krađu glasova u istoriji Srbiji a broj...\nISTINA O IZDAJI NA KOSOVU 1999: Ove čelnike srpskih službi su plaćali Albanci (VIDEO)\nSlužbi su Albanci davali pare Vrh srpskih obaveštajnih službi je primao novac od Albanaca kako bi žmureo na...\nGOTOVO JE! Srbija je šampion ATP kupa! (FOTO) (VIDEO)\n12 јануара, 2020 0


Ministar sporta Vanja Udovičić prebacio je 143 miliona dinara firmi "Evropske univerzitetske igre 2020. Beograd", koja je osnovana sa falsifikovanim dokumentima i bez odluke Skupštine Univerzitetskog sportskog saveza Srbije (USSS).\nUmesto ovog organa, firmu preko koje bi trebalo da se finansiraju aktivnosti Univerzijade je formirao Siniša Jasnić, predsednik Skupštine USSS, koji je sebe postavio i za direktora, sa dokumentima koji nikada nisu bili predmet rasprave, kako statut ove organizacije nalaže. Tako bar tvrde članovi Skupštine koji su zbog toga zatražili vanrednu sednicu ovog organa, na kojoj žele da se ispita ceo ovaj slučaj, ali i smeni Jasnić jer je sa falsifikovanim dokumentima formirao fantomsku firmu, na čiji račun je prebačen novac poreskih obveznika Srbije.\nKONKURS ZA JEDNOG PONUĐAČA Udovičić "namešta" posao od pola miliona evra?\nVi ste pošteni radnik koji ukazuje na BEZAKONJE? Od ministra VANJE UDOVIČIĆA dobićete ne pohvalu, već OTKAZ\nOni su o tome obavestili i predstavnike vlasti i predsednika Srbije Aleksandra Vučića i premijerku Anu Brnabić tražeći da se preispita kakva je uloga ministra sporta Vanje Udovičića u celom ovom slučaju.\nPolicija i tužilaštvo ispituju osnovanost krivične prijave: Vanja Udovičić\nDa se stvar zakuvava i da preti da dobije elemente afere potvrđuje i krivična prijava koju je podneo Nenad Tanasijević, član Univerzitetskog sportskog saveza Kragujevca, čiju osnovanost ispituje policija i Tužilaštvo.\n- Statutom USSS, član 23, stav 13. kaže se da Skupština donosi odluku o osnivanju sportskog privrednog društva. To se nije desilo ni na jednoj sednici, uključujući i onu za koju tvrdi Siniša Jasnić od 14. februara 2017. godine. Za to postoje kao dokazi tonski zapisi, ali i sami članovi, koji na ovoj, ali i na drugim sastancima, nikada nisu glasali ni za osnivanje preduzeća ni za imenovanje Jasnića za direktora. Zato postoji sumnja da je Jasnić izvršio krivično delo falsifikovanja isprave jer je na osnovu nepostojećeg, fiktivnog dokumenta, osnovao privredno društvo "Evropske univerzitetske igre 2020 Beograd", dovodeći u zabludu sve članove USSS i Ministarstvo sporta, koje mu je prebacilo 143 miliona dinara - tvrdi Tanasijević u krivičnoj prijavi.\nIzvor "Blica" iz policije tvrdi da su u toku predistražne radnje oko celog slučaja.\n- Izjave i dokumentaciju već su dali neki članovi Skupštine, ali i sam Siniša Jasnić. Ono što je za sada izvesno, to je da, na osnovu zapisnika i pisanih dokumenata, nije postojala posebna tačka dnevnog reda o osnivanju preduzeća i da odluka o tome ne postoji. Članovi Skupštine koji su dali izjave, eksplicitno tvrde da o tome nije bilo reči na sednici Skupštine 14. februara 2017. Oni tvrde da ih niko nije zvanično obavestio o formiranju preduzeća "Evropske univerzitetske igre 2020 Beograd", koje je registrovano u APR 14. septembra 2017. godine, i da su za njega slučajno saznali. Navode i da je novac prebačen od Ministarstva sporta, potrošen bez njihove saglasnosti, i to 130 miliona dinara za dva meseca, od čega čak 570.000 evra za izradu master plana Univerzijade. Istraga će utvrditi da li ima krivičnog dela - navodi naš sagovornik.\nŠta kaže Jasnić\nSiniša Jasnić tvrdi da ga nema jer je sve urađeno po zakonu.\n- To je utvrdio i Nadzorni odbor u svom izveštaju, a ja sam i policiji pokazao taj dokument i to davanjem izjave u četvrtak, povodom tužbe građanina Nenada Tanasijevića. Kažem "građanina" jer je on suspendovan iz Skupštine zato što je pokušao da ugovara rezultate takmičenja na Univerzijadi u Republici Koreji. Odluka o formiranju preduzeća razmatrana je u okviru tačke dnevnog reda "Program rada i finansijski plan USSS za 2017", 12. februara 2017. godine, kada sam ja upoznao prisutne sa obavezom da USSS treba da ga osnuje za tehničku organizaciju Univerzijade 2020. godine. To ima i na tonskom zapisu. Ministarstvo sporta je 11. oktobra prebacilo 143.154.000 dinara za određene aktivnosti. Od tog novca je za master plan potrošeno 572.000 evra, a koji je uradila Evropska univerzitetska svetska asocijacija. Ovde se pokušava da se napravi afera tamo gde joj mesto nije. Ja sam već jednom prošao kroz napade medija za navodne zloupotrebe vezane za Univerzijadu 2009. godine, ali je sud utvrdio da ih nije bilo - kaže Jasnić za "Blic".\nMinistarstvo: Preduzeće registrovano u APR-u\nIz Ministarstva sporta kažu za "Blic" da je tačno da su prebacili na račun preduzeća "Evropske univerzitetske igre 2020. Beograd" 143.154.000 dinara, ali da oni nisu upoznati sa problemima koji su nastali oko njegovog formiranja.\n- Preduzeće je zvanično registrovano u APR i registrator je utvrdio da su ispunjeni uslovi za registraciju. Što se tiče problema koji su nastali oko registracije, Ministarstvo je upoznato putem mejla dostavljenog od Univerzitetskog sportskog saveza Kragujevca 5. marta 2018. godine. Mi smo zvanično zatražili pisano izjašnjenje preduzeća "Evropske univerzitetske igre 2020. Beograd", 12. marta 2018. godine. Što se tiče ministra Udovičića, on nije oko ovog slučaja obuhvaćen nikakvim istražnim radnjama jer on nije učestvovao ni na koji način u formiranju preduzeća - kažu u Ministarstvu sporta.


Vežbe podmlađivanja drevnih himalajskih jogina: ojačajte creva i korenske čakre — Yoga & Pilates — Lovesensa.rs\nVežbe podmlađivanja drevnih himalajskih jogina: ojačajte creva i korenske čakre\nDrevni himalajski jogini živeli su u pećinama stotinu i više godina i razvili sistem vežbi za pomlađivanje. Evo jedne od njih koja jača creva, a zdravlje creva je od velike važnosti za ceo organizam...\nStanite uspravno, spojite stopala, stisnite bedra jedno uz drugo i opustite vrat. Snažno stisnite mišiće zadnjice, a s njima i anus, kao da tuda uvlačite vazduh. Možete disati normalno, iako ćete zbog prirode vežbe najverovatnije zadržavati dah.\nKako jogom i aromaterapijom održavati balans čakri...\nZa početak vežbu izvodite pet minuta. Ako telo počne da vam treperi, to je zbog stezanja mišića i uobičajeno je. Vežbu možete ponoviti i razmaknutih stopala (5 do 7 centimetara), takođe za početak - pet minuta.


"Vučić zna ko je kriv, a ko ne, šta je sa vladavinom prava?" | Društvo i ekonomija | Direktno\n02. 03. 2021. 23:32 2\n"Vučić zna ko je kriv, a ko ne, šta je sa vladavinom prava?"\nVida Petrović Škero, nekadašnja predsednica Vrhovnog suda Srbije i predsednica Centra za pravosudna istraživanja izjavila je gostujući na televiziji N1 da "nezakonitost postaje realnost". "Predsednik nema nikakve nadležnosti u odnosu na sudsku vlast, on sve to zna, sve to radi, i neverovatno nezakonitost, ovde čak i neustavnost postaje realnost", rekla je ona.\nKako je rekla, misli da će "nezakonitost kao realnost biti lajtmotiv svega što priča".\n- Ta realnost se mora realizovati kroz Poglavlja 23 i 24. Ova realnost je zakasnela, jer smo svi bili svedoci toga da KRIK i NIN ukazuju na postojanje navijačkih grupa koje su kriminalizovane - rekla je ona za N1, govoreći o nedavnoj akciji protiv organizovanog kriminala.\nGovoreći o saslušanju predsednika FSS Slaviše Kokeze, kao i o napisima u medijima da mu je "savetovano da odbije poligraf", kaže da je interesantno kako je to štampa saznala.\n- A još interesantnije da predsednik države to komentariše na televiziji sledećeg dana.\nOsvrnula se i na najavu predsednika Vučića da će u četvrtak "biti objavljeni detalji koji će šokirati".\n- Otkud saznanje i otkud najava da ćemo za koji dan saznati za takve dokaze, samo neka veštačenja da se završe. Imajući to u vidu nezakonitost postaje realnost. Predsednik nema nikakve nadležnosti u odnosu na sudsku vlast, on sve to zna, sve to radi, i neverovatno nezakonitost, ovde čak i neustavnost postaje realnost. On postaje portparol policije, tužilaštva, sudova, medija, on zna sve, zna ko je kriv, ko nije kriv, kome ćemo suditi, ko je odgovoran, Jovanjica je gotova, taj je špijun… Krše se sva prava, pravo na prezumpciju nevinosti, opet ću se zapitati šta je sa našom vladavinom prava - kaže ona.\nKako je istakla, "rezultati dobijeni s poligrafa predstavljaju neku odrednicu i nisu dokaz".\n- Značajnije je policiji, sudu to nije značajno, jer to ne može biti dokaz na osnovu koga ćete nekog osloboditi, osuditi, doneti ključni stav u pogledu nečega što se dešava.\nGovoreći o naslovnim stranama tabloida, kaže da "svaki novinar mora znati šta mu je dozvoljeno, a šta nije".\n- Jer stvara privid krivice, to se zove čak i kršenje prezumpcije nevinosti i stvaranje opšteg utiska sudstvo nije u redu, policija nije u redu, pa ko je u redu.\n"Svi već žive u velikom strahu"\nPrema njenim rečima, "sudije ne žele da govore, ne žele da istupaju, jer žive u strahu".\n- U strahu su zaposleni, jer će izgubiti posao, žive u strahu oni koji ne žele da uđu u autobus i krenu na skupove, mitinge, žive u strahu da će njihove porodice izgubiti posao. Ako se pogledamo u oči sami sa sobom, ili sa nekim drugim, svi već žive u velikom strahu, celo funkcionisanje ove države je tako - kaže ona.\nSvi se, ističe, pozivaju na Ustav, a u stvari "ljudi ne čitaju Ustav".\n- Vladavina prava podrazumeva podelu vlasti, da li imamo podelu vlasti u ovakvom sistemu gde predsednik radi ono što spada u granu neke druge vlasti. Vladavina prava kaže da podrazumeva ustavna jemstva ljudskih prava, pa jesu, proklamovana su, ali da li se poštuju. Vladavina prava postoji samo ako imamo nezavisnu sudsku vlast, ako imamo nezavisne izbore i ono što predstavlja poštovanje Ustava i zakona, to čini vladavinu prava.\nGovoreći o najavama predsednika da "kada budu objavljeni šokantni detalji, deca treba da se sklone od televizora", Petrović Škero kaže da je jedino što je uradio – "zaštitio dečja prava".\n- Najavljujući tako nešto, on je ugrozio nečiju prezumpciju, onaj pijetet u odnosu na roditelje, na porodicu, u odnosu na nekog koga ćemo gledati, jedna od stvari za koje smatram da tužilaštvo mora da reaguje i da negde onemogući tako nešto, jer je to nedopustivo, jer to je toliko stepen kršenja prava i tu "nezakonitost postaje realnost".\nPrema njenim rečima, "naravno da je država znala".\n- Naravno da sam rekla da postoje opomene, direktne, javne, sve ovo ukazuje na tako nešto što ne samo u ovom slučaju, nego i ranije, pokazuje da je država prilično umešana. Ovo nije prvi put, ovo se ponavlja i meni je jasno da ovo ne bi moglo da se dešava, a da tu država ništa ne zna.\n- Kada vidim mladi kadar koji ima ceduljče na kome piše nešto i on često sriče ono što piše, a o onome što nije tačka dnevnog reda, o ljudima koji doživljavaju govor mržnje, protiv sudija za koje se izriče da su državni neprijatelji, to za mene predstavlja opet kraj te vladavine prava. Rekla sam malopre šta čini vladavinu prava, između ostalog nezavisno sudstvo. Ovakva Skupština ne može da bude garant po meni - kaže Petrović Škero.\nCelo Poglavlje 23, cela mišljenja Venecijanske komisije na ovaj i budući Ustav su, kaže ona, takva da kažu da se "sudstvo mora depolitizovati i vratiti poverenje naroda u pravosuđe".\nO napadima na CRTU: Poslanici odavno izašli iz ovlašćenja\n"Vlast će omogućiti porast organizovanog kriminala"\nEU BLOKIRALA PREGOVORE "U Srbiji nema vladavine prava i borbe protiv kriminala"\n28. 06. 2020. 15\nVida Petrović Škero: Političari odlučuju kome će se suditi, ko je kriv, a ko nije\n18:46 Zvezda protutnjala kroz Sloveniju, može li do prvog mesta?


U Beranama sjutra atletski miting, učestvuje šampion Strahinja Jovančević\nOsmi međunarodni atletski miting „Ivangrad 2020“ održaće se sjutra na gradskom stadionu u Beranama, sa početkom u 16.00 časova.\nKako je saopšteno, zbog situacije sa virusom Kovid 19, organizator takmičenja AK „Lim“, pod pokroviteljstvomg Opštine Berane, a u saradnji sa Atletskim savezom Crne Gore, kao glavnu disciplinu organizovaće takmičenje skok u dalj, u kojoj će učestvovati nekoliko poznatih takmičara iz regiona.\nJedan od učesnika mitinga je skakač u dalj, šampion Strahinja Jovančević, koji je rođen u Beranama, a nastupa za AK „Crvena zvezda“ iz Beograda, gdje i živi, i atletsku reprezentaciju Srbije.\nOn je prošle godine na Evropskom dvoranskom prvenstvu u Glazgovu osvojio bronzanu medalju, dok je normu za ovo prestižno takmičenje upravo postigao na jednom od mitinga ranije.\nUčestvovaće i najbolji skakači u skoku u dalj Crne Gore, kao što su najbolji junior Ognjen Vojvodić, član AK „Mornar“ iz Bara, zatim Darko Pešić, Cetinjanin koji trenira u Novom Sadu, najbolji senior Ognjen Marsenić, član AK „Lim“ iz Berana….\nNa atletskom mitingu učestvuje, u svojstvu Strahinjinog trenera, koji je i trener najbolje srpske atletičarke Ivane Španović, Goran Obradović čiji preci vode porijeklo iz Berana.\nRukovodilac takmičenja je Zoran Jojić, predsjednik AK „Lim“.\nPobjednicima po disciplinama pripašće pehari i medalje .


Ponovo odloženo suđenje za tragediju u lučanskoj fabrici - Društvo - Dnevni list Danas\nPočetna » Vesti » Društvo » Ponovo odloženo suđenje za tragediju u lučanskoj fabrici\nSumnje u verodstojnost dokumentacije o zdravstvenom stanju direktora\nPonovo odloženo suđenje za tragediju u lučanskoj fabrici\nN. Kovačević15.03.2021. 14:59\nMilovan Milivojević Foto: Infoliga\nKao što je Danas to najavio, suđenje za tragediju u vojnoj fabrici „Milan Blagojević“ u Lučanima, koje je trebalo da se održi danas u Osnovnom sudu u Ivanjici, odloženo je i novo je zakazano za 5. maj ove godine.\nOd novembra prošle godine, to je četvrti put da se pretres odlaže zbog bolesti opuženih.\nDanašnje suđenje je odloženo jer se u sudnici nije pojavio prvooptuženi Radoš Milovanović (77), generalni direktor fabrike koji je, u petak 12.marta, obavestio sud da neće moći da dođe, zbog lošeg zdravstvenog stanja, o čemu je sudu dostavio medicinsku dokumentaciju.\nOdsutan je bio i advokat Raško Radovanović, za koga je njegov branjenik Vladimir Lončarević, drugoptuženi u tom procesu i rukovodilac pogona Raketna goriva u kome se dogodila ekspozija baruta, rekao da je „tokom noći dobio temeraturu“.\nOsim Milovanovića i Lončarevića, za tragediju od 14. jula 2017. godine u kojoj su, posle ekplozije baruta, preminuli radnici Milomir Milivojević (25) i Milojko Ignjatović (55), optužen je i Tomo Stojić, rukovodilac sektora Bezbednost i zaštita na radu. Sva trojca su ranije saslušani i negirali su krivicu, tokom postupka koji traje od 3.oktobra 2019. godine.\nPre odlaganja pretresa, tužilac Stevan Milićević je rekao da ne može da se izjasni o verodostojnosti medicinske dokumentacije, koju je direktor Milovanović podneo sudu, ali da ima informaciju od porodice Milivojević da je direktor viđen u krugu fabrike. On je predložio da, ukoliko se ponovi izostanak Milovanovića iz zdravstvenih razloga, sud izvrši veštačenje njegovog zdravstvenog stanja i da se veštak izjasni o tome da li je on sposoban da prati glavni pretres. Tužilac je predložio i da se prema Milovanoviću razdvoji postupak, ako veštak utvrdi da on, iz zdravstvenih razloga, nije sposoban da prati pretres.\nAdvokat Vladimir Todorić, punomoćnik porodice Milivojević, sudu je dao na uvid naredbu od 12. marta o tome da će lučanska fabrika raditi u subotu 13. marta, a koju je potpisao direktor Milovanović i kazao da je to „materijalni dokaz o tome da je Milovanović 12. marta bio na poslu“.\n„Ovo se dešava već drugi put da Milovanović, minut do dvanest, dostavlja medicinsku dokumentaciju sudu sa istim ralozima iz kojih ne može da prisustvuje pretresu. Ja sam stavio glavu u torbu, putujući iz Beograda u Ivanjicu po ovakvom vremenu da bih stigao na pretres koji se neće održati“, kazao je Todorić.\nSudu se obratio i Milovan Milivojević, otac nastradalog radnika, koji je u sudnici bio sa suprugom i kćrekom, i izrazio sumnju u verodostojnost Milovanovićevog lekarskog uverenja.\n„Medicnska dokumentacija, koju je dostavio, izdata je u ambulanti upravne zgrade fabike, stoga sumnjam u njenu verodostojnst“, kazao je Milivojević. On je ranje objasnio da pivatna ordinacija koja je izdala to uverenjue, obavlja sistematske i druge preglede zaposlenih u lučanskoj fabrici. Takođe, Milivojević, koji je dugogodišnji radnik te fabrike, kazao je da je prošle sedmice video direktora Milovanovića da radi i da automobilom sa vozačem dolazi i odlazi iz fabrike, a da danas nije mogao da dođe na suđenje.\nAdvokat Dragan Palibrk, branilac Milovanovića, odbacio je sumnje da Milovanović i njegovi branioci opstruišu postupak.\n„Ovo je drugi put za dve godine da Milovanović ne dolazi na suđenje i razloge za to je dokumentovao medicinskom dokumentacijom. Ovo je žestok pritisak na sud od strane oštećenih“, rekao je Palibrk i naveo da je Todorić u petak znao da se neće održati pretres, jer Milovanović nije mogao da dođe na suđenje iz, kako je rekao „zdravstvenih razloga“.\nAdvokat Miloljub Jovičić, takođe branilac Milovanovića, tvrdio je da „Milovanović ne opstruiše suđenje, već da je zaista lošeg zdravstvenog stanja“, a potom se usprotivio predlogu tužioca da se izvrši veštačenje zdravstvenog stanja njegovg branjenika i da se postupak protiv nega odvoji od glavnog pretresa.\nOpstrukcja može da se spreči\n„Sud ima mere kojima može da stane na put opstrukcijama, ali sudija nije heo da ih primeni, a nije odlučlio ni o zahtevu tužioca da se preispita zdravstveno stanje Radoša Milovanovića“, kazao je novnarima Vladimir Todorić, advokat porodice Milivojević.\nDirektor bio u fabrici\n„Iz fabrike je, u petak, podnet podnesak sudu o zdravstvnom stanju direktora, koji je tada došao na svoje radno mesto i odatle je upućen taj podnesak. U ovom sudu sam, zajedno sa suprugom i kćerkom, već 119.put i da li iko u to veruje“, ogročen je Milovan Milivojević, otac poginulog Milomira.\nEksplozijaFabrika Milan Blagojević LučaniMilovan MilivojevićOdloženo suđenjeIvanjica


Cvijanović: Stabilna i funkcionalna Srpska mnogima trn u oku\nFoto: Twitter/Vlada Srpske | Cvijanović: Ponosni na sve što je Srpska ostvarila\nSrna 08.01.2020 20:33 21:33\nBANJALUKA - Predsjednica Republike Srpske Željka Cvijanović rekla je večeras da mnogima u BiH, izvan Srpske, smeta činjenica da je Republika Srpska održiva i stabilna, navodeći da je ona jedina zaživjela i bila funkcionalna prije nego što je počeo rat u BiH.\n"Republika Srpska je jedina na prostoru današnje BiH nastala u miru i na osnovu akta domaćih institucija. Nije nastala voljom međunarodne zajednice, već svog naroda. Dobila je institucije i Ustav, zaživjela i bila funkcionalna prije nego što je počeo rat", naglasila je Cvijanovićeva.\n"Ona je nastala kao napor da se tadašnje krvavo zaraćene snage dovedu u stanje primirja i mira i da tek nakon toga gledaju kako će doći do svog Ustava. BiH, koja je verifikovala Srpsku koja je nastala prije rata i Federaciju koja je nastala u ratu, proizvod je mirovnih pregovora i činjenice da je kroz međunarodni akt postojala uspostavljena država, zaustavljen rat i uspostavljen cjelokupan politički sistem", pojasnila je Cvijanovićeva.\n"U BiH nemamo normalno partnerstvo da bismo završili čak i neki investicioni ili infrastrukturni projekat. Nemamo sagovornika za važne stvari i moramo da se oslanjamo sami na sebe i izgrađujemo svoje kapacitete. Imperativ je jačati Srpsku i čuvati i osnaživati njene kapacitete i institucije", poručila je Cvijanovićeva.\nPrema njenim riječima, treba se oslanjati na institucije i nastaviti graditi njihovo partnerstvo sa socijalnim partnerima, udruženjima i predstavnicima različitih grupacija društva da bi se djelovalo zajedno.\n"Institucije su tu da otvaraju radna mjesta, povećavaju plate, penzije, subvencije za poljoprivrednike i socijalna davanja, te da uvode nova socijalna prava. Sve to je na dnevnom redu naših institucija u budućem periodu. Sigurna sam da ćemo uspjeti ma koliko i neka buduća vremena budu izazovna", navela je Cvijanovićeva.\n"Neki su je željeli obezvrijediti, razvlastiti, umanjiti joj potencijal, oduzeti nadležnosti, finansije... Kada vidim ovu opredijeljenost da se Republika čuva, onda sam zadovoljna i ponosna. Znam da su građani svjesni da su ovo teška vremena i da nijedno vrijeme iza nas nije bilo jednostavno, ali da možemo zajedno savladavati prepreke", kaže Cvijanovićeva.\n"Moja teza je da odgovorimo svakome ko na nas atakuje i da ne trošimo previše energije na ono što rade drugi, osim da uvijek budemo oprezni. Važno je da se usmjerimo na ono što je na našem dnevnom redu, a to su mir, stabilnost, otvorenost Srpske, bolji život građana i infrastruktura, više posla, bolje plate...", rekla je Cvijanovićeva.\n"Srpska je bila funkcionalna, povećavala plate i penzije i sprovodila sve projekte koji nisu zavisili od nivoa BiH. Stvarni život se u Srpskoj odvijao nesmetano i mnogi su shvatili da nije način da se svetite Republici time što na vlast na nivou BiH nećete da postavite one koje su građani Srpske na izborima izabrali za svoje predstavnike", rekla je Cvijanovićeva.\n"Narod nije opredijeljen da razmišlja o tome da Srpska bude članica NATO-a, ali nas to ne sprečava da imamo dobru saradnju, koju ima i Srbija na koju se najviše oslanjamo. Naše opredjeljenje jeste da i dalje razgovaramo sa Kinom, Ruskom Federacijom, SAD i svima u svijetu, te da učestvujemo u procesu evropskih integracija", dodala je Cvijanovićeva.\n"Tu je okupljena volja svih građana koji su izašli na izbore i niko nema primat. U toj instituciji treba odgovorno da se radi i donose dobri zakoni da bi građanima bilo bolje, a ne da bismo snimali video-klipove i od toga pravili cirkus jer tome ne služe institucije", kaže Cvijanovićeva.


Značaj promovisanja medijske pismenosti za novo doba - VRH Vesti\n26. januara 2021. administrator 0 Komentara informisanje, mediji, promovisanje\nPotpredsednica Vlade Republike Srbije i ministarka kulture i informisanja Maja Gojković otvorila je danas konferenciju „Nova pismenost za novo doba“, ukazavši tom prilikom na to da su neophodna znanja i veštine medijske pismenosti kako bi se iz digitalnog okruženja izvuklo najbolje i prepoznale lažne vesti.\nFoto/Vlada Srbije: Značaj promovisanja medijske pismenosti za novo doba\nGojković je na ovom skupu, koji je održan u novoj zgradi Radio-televizije Vojvodine u Novom Sadu, istakla da svako demokratsko društvo teži tome da na kvalitetan način uredi oblast informisanja i medija, kao jedan od neophodnih stubova demokratije.\nI naše društvo prepoznaje značaj informisanja i nastoji da kontinuirano radi na unapređenju ove oblasti, rekla je ona, uz napomenu da Ministarstvo radi na kreiranju politika medijske pismenosti, kroz saradnju sa međunarodnim razvojnim partnerima i sprovođenje projekata u oblasti informisanja i medija.\nGojković je podsetila na to da je Ministarstvo unelo medijsku pismenost u Strategiju razvoja sistema javnog informisanja u Republici Srbiji za period od 2020. do 2025. godine, a ovaj pojam je unet u set medijskih i dva obrazovna zakona.\nPrema njenim rečima, upravo imajući u vidu značaj ove teme za naše društvo i posebno mlade, izrađen je „Priručnik za razvoj i unapređenje medijske pismenosti u preduniverzitetskom obrazovanju”.\nOvo smo uradili sa našim partnerima upravo u cilju unapređenja i razumevanja ove teme, kao i jačanja kompetencija nastavnika, dece, ali i roditelja. Istovremeno, emitovan je i igrano-dokumentarno-animirani televizijski serijal o medijskoj pismenosti na Radio-televiziji Srbije i Radio-televiziji Vojvodine, koji se oslanjao na obrazovne sadržaje iz priručnika za medijsku pismenost.\nNa ovaj način, kako je dodala, podržali smo i ulogu javnih medijskih servisa u razvoju programa posvećenih promovisanju medijske pismenosti među mlađom populacijom.\nPotpredsednica Vlade je ukazala na simbolički značaj toga što se danas o medijskoj pismenosti za novo doba govori upravo u zgradi RTV koja je građena za buduće doba.\nOna je naglasila da je razvoj digitalnih tehnologija u 21. veku iz korena promenio naše navike i svakodnevicu, kao i doživljaj društvenog života, i u velikoj meri uticao na pojavu i sve veću prisutnost novih medija, društvenih mreža, što se odrazilo i na tradicionalne medije, koji su morali da uhvate korak sa nezaustavljivim promenama kako bi sačuvali publiku.\nPrema njenim rečima, trka za informacijama dovela je do toga da je u digitalnom svetu sve više poruka, naslova, vesti i uopšte sadržaja koji su nam svima dostupni na jedan klik.\nSve veća popularnost društvenih mreža, obilje informacija i njihova nepreglednost, posebno ako se nekritički koriste, lako mogu dovesti do toga da postanemo žrtva lažnih vesti, a njihovim šerovanjem da dalje širimo takve nepouzdane informacije, dodala je Gojković.\nOvakve pojave, kako je navela, mogu veoma lako stvoriti čitav lavirint dezinformacija i glasina, u kome se svako od nas može lako izgubiti, napomenula je ona, ukazavši na to da je upravo zbog toga moć medija danas još veća, imajući u vidu da se zahvaljujući njima daje značaj ljudima i događajima i utiče na način na koji će društvo usvojiti određene pojave i stavove.\nZato je izuzetno važno da se posebno kod mladih razvijaju sposobnosti čitanja, tumačenja i procenjivanja medijskih sadržaja. Jasno je da novi oblici komunikacije stvaraju nove izazove, a te izazove moramo da rešavamo starim metodama – učenjem, obrazovanjem i razvijanjem kritičke misli, poručila je potpredsednica Vlade.\nGojković je danas potpisala Memorandum sa Fondacijom „Propulisionˮ o saradnji u vezi sa razvojem i unapređenjem medijske i informacione pismenosti u Srbiji, navodi se u saopštenju Ministarstva kulture i informisanja.\n← Ove godine „Pršutijada“ neće biti održana u Mačkatu\nMemorandum Srbije i Grčke o uslovima putovanja tokom letnje sezone →


Rukometaši Dubočice pobedili Šamot u Aranđelovcu, na redu Crvena Zvezda - Dnevnik Juga\nPočetna / GRADOVI / Leskovac / Rukometaši Dubočice pobedili Šamot u Aranđelovcu, na redu Crvena Zvezda\nRukometaši Dubočice 54 pobedili su večeras u Aranđelovcu ekipu Šamota 65 rezultatom 28:32 (15:12).\nU utakmici sa dva različita poluvremena, domaćin je bio sigurniji u prvih 30 minuta igre. U nastavku kao da je na parketu postojao samo jedan tim. Predvođeni Andrijom Atanaskovićem „vukovi“ su sigurnom i odgovornom igrom preuzei prednost i u poslednjih 10 minuta ušli sa 3 gola prednosti (51. minut 23:26). Pokušali domaći sve, ali protiv raspoloženih Leskovčana večeras nisu mogli više od časnog poraza.\nU sledećem, 13. kolu Dubočica u nedelju u Leskovcu sa početkom u 18 časova dočekuje Crvenu Zvezdu.\nTagoviArkus liga rk dubočica 54\nPrethodni LESKOVČANI PONOVO UBEDLJIVI: Košarkaši Zdravlja kao gosti pobedili ekipu „Sveti Đorđe“\nSledeći Ofarban mobilijar, okošena trava i uređen prostor u selu Zabljane


Radost za kupoholičar(k)e\nKoliko puta vam se desilo da vam “otpadnu noge” dok obilazite butike po tržnim centrima i da je jedino o čemu u tom trenutku maštate mesto na kom ćete moći da se ispružite i odmorite, pa da nastavite sa razgledanjem? Menadžeri Dubai Malla našli su rešenje – uskoro će biti instalirani specijalni ležajevi za instant odmor!\nSvaki ležaj biće opremljen adapterima i USB portovima za punjenje mobilnih uređaja,a korisnici će moći da iznajme i jastuče kako bi im odmor bio ugodniji. Sat vremena odmora u tržnom centru koštaće 40 AED, dva sata 75 AED, a tri sata 95 AED. Ukoliko vam ni tri sata ne budu bila dovoljna za odmor, svaki dodatni sat koštaće po 20 AED, a iznajmljivanje jastučeta dvostruko manje.\nDubai Mall je najveći tržni centar na svetu po bruto površini za iznajmljivanje i jedna od glavnih atrakcija Dubaija. Otvoren je pre deset godina, prostire se na 1.1240.000 kvadratnih metara i pored 1.200 butika, u njemu se nalaze još i 22 bioskopa, hotel sa 250 soba, 120 restorana i kafića, tematski zabavni parkovi, akvarijum, fontane, vodopad...\nU prvoj godini poslovanja Dubai Mall posetilo je 37 miliona ljudi, u 2011. godini bio je najposećeniji tržni centar na planeti, a od 2009. do danas svake godine u Dubai Mall uđe oko 70 miliona ljudi.\nPovezane teme: Dubai mall tržni centar odmor šoping turisti kupovina


Totenhem - Kristal Palas, Fudbal - Predlog tip - 07/03 2021\nNedelja, 07/03 - Fudbal, Engleska, Premijer liga\n07/03Totenhem vs Kristal Palas1X2tip: 1\nPoslednji meč nedeljnog programa kada je engleska Premijer liga u pitanju se igra u Londonu gde će fudbaleri Totenhema dočekati Kristal Palas. Susret između ova dva tima je zakazan za 20 časova i 15 minuta.\nFudbalerima Totenhema do poslednjeg kola predstoji velika borba za plasman u Ligu šampiona, ali već sada slobodno možemo reći da će to biti veoma težak zadatak, pošto se u ovom trenutku izabranici Žozea Murinja nalaze na osmom mestu uz pet bodova manjka u odnosu na četvrtoplasirani Čelsi, što ruku na srce i nije nenadoknadiva razlika.\nU prošlom kolu su "petlovi" slavili na gostovanju kod Fulama, a taj duel je završen rezultatom 0:1, dok su pre toga izabranici Žozea Murinja na svom terenu demolirali Barnli sa 4:0.\nFudbaleri Kristal Palasa igraju solidno ove sezone i svakako ono što je najbitnije je da nema nikakve sumnje da će ova ekipa i naredne sezone igrati u najkvalitetnijem rangu engleskog fudbala, špto svakako i jeste primarni cilj iz godine u godinu.\nU poslednje vreme izabranici Roja Hodžsona igraju baš dobro pa tako na tri poslednja susreta ne znaju za poraz, a u tom periodu su ostvarili jednu pobedu i dva vezana remija, od kojih se poslednji desio u prošlom kolu kada je Kristal Palas odigrao meč bez golova na svom terenu protiv Mančester Junajteda, što je i te kako dobar rezultat.\nUkoliko želi da napadne plasman u Ligu šampiona svakako da Totenhem mora da trijumfuje na ovom duelu a mišljenja smo da će tako i biti zbog čega vam savetujemo da odigrate 1 koji kladionica CircusCasino plaća sa kvotom 1.50.


Novi Sad, 11. Juni 2012. / PR Objave Objava -\nKomičar Peđa Bajović zabavljao je u subotu, 9. juna goste u kafe restoranu Bacano. Osnivač kompanije MaxBet, Saša Marčeta, posle programa koji je pripremio poznati komičar, rekao je da su smeh...\nNovi Sad, 08. Juni 2012. / PR Objave Poziv -\nVeče stand up komedije biće organizovano u subotu, 9. juna u kafe-restoranu Bacano u Novom Sadu. Osnivač kompanije MaxBet, Saša Marčeta, poziva sve ljubitelje dobre komedije da dođu u Bacano...\nVranje, 04. Juni 2012. / PR Objave Saopštenje -\nOsnivač kompanije MaxBet, Saša Marčeta, preporučuje MaxBet sportske kladionice za uživanje u adrenalinskim utakmicama koje predstoje. Evropsko prvenstvo se polako približava, a MaxBet lokali...\nKompanija Maxbet najavila je nova svečana otvaranja u junu. Prema rečima osnivača kompanije, Saše Marčete, dobra zabava Vas čeka u Vranju, Aleksincu i Ćićevcu. Kao i do sada, biće to spoj...\nNovi Sad, 30. Maj 2012. / PR Objave Saopštenje -\nOsnivač kompanije MaxBet Saša Marčeta rekao je povodom pokretanje akcije o razvijanju svesti o odgovornom klađenju da je klađenje zabava sa mogućnošću dobitka, a ne vid zarade. Sama promocija...\nSeminar za zaposlene kompanije MaxBet biće održan 31. maja u Nišu, a moto seminara je "Odlična definicija gluposti je raditi iste, stare stvari na isti, stari način i očekivati drugačije rezultate"....\nq: 31 - t: 0.07975 sec


ROGIĆ: Centralno obilježje poginulim borcima VRS treba biti u blizini Palate Republike | Banjaluka.net\nROGIĆ: Centralno obilježje poginulim borcima VRS treba biti u blizini Palate Republike\nCentralno spomen-obilježje poginulim borcima odbrambeno-otadžbinskog rata Republike Srpske trebalo bi biti izgrađeno u centru Banjaluke, kod spomenika banu Milosavljeviću i u neposrednoj blizini Palate Republike, izjavio je predsjedavajući Predsjedništva Boračke organizacije Republike Srpske Goran Rogić.\nRogić je rekao novinarima da grad Banjaluka očekuje da uz pomoć Vlade Republike Srpske bude izgrađen jedan spomenik za sve poginule borce odbrambeno-otadžbinskog rata grada Banjaluke i Republike Srpske.\nOn je rekao da Boračka organizacija Srpske očekuje da bude pitana prilikom izrade idejnog rješenja za spomenik koji bi trebalo da ima obilježja krsta i dvoglavog orla.\nRogić je dodao da se odustalo od ranije lokacije kod džamije Ferhadija za izgradnju spomenika.\nOdbornici Skupštine grada Banjaluka nedavno su donijeli odluku o izmjeni Regulacionog plana dijela centralnog područja grada, čime je omogućeno da se ucrtaju idejna rješenja dobijena na međunarodnom konkursu za uže gradsko jezgro.\nGradonačelnik Igor Radojičić rekao je ranije novinarima da grad planira tokom godine da raspiše konkurs za izbor idejnog rješenja za spomen-obilježje posvećeno oslobođenju Banjaluke od okupacije 1918. godine, koje će biti na lokaciji stare autobuske stanice.\n“Očekuje se da bi mogao biti pripremljen i konkurs za centralno spomen-obilježje odbrambeno-otadžbinskog rata, što gradske vlasti treba da dogovore sa Vladom Republike Srpske”, naveo je Radojičić.


PROPIS NA KOJI ČEKAMO GODINAMA Zakon o poreklu imovine doprineo bi borbi protiv korupcije (Blic, 23.03.2015.)\nPolitička volja za donošenje Zakona o poreklu imovine, bar prema izjavama funkcionera, postoji, ali, kako se zakon ''donosi'' već 15 godina, sagovornici Tanjuga kažu da imaju rezerve po tom pitanju sve dok se takav akt ne nađe u skupštinskoj proceduri.\n- Za govor o zakonu i verbalnu izjavu onih koji su na vlasti - čestitam ako imaju svest o tome, ali dok ne vidim zakon, ne mogu ništa da verujem - rekao je Čupić.\nDirektor Komiteta pravnika za ljudska prava JUKOM-a Milan Antonijević, pak, smatra da je očigledno da se politička volja još formira, te da zakon treba da se nadje u skupštinskoj proceduri i da se o njemu glasa, kako bi se videlo da ona i zaista postoji.\n- To se u ovom trenutku još nije desilo i nadam se da ćemo dobiti objašnjenje zbog čega se sa ovim izuzetno bitnim zakonom kasni - rekao je Antonijević.\nBez zakona nema borbe protiv korupcije\nSagovornici Tanjuga su saglasni i da bez Zakona o poreklu imovine, kojim bi se izmerila nečija imovina i saznalo da li je stečena na legalan način, nema dobre borbe protiv korupcije.\nI dok Čupić i Goati smatraju da zakon ne sme biti donet na brzinu, jer mora da prođe kroz javnu i stručnu raspravu, Antonijević kaže da je možda u ovom slučaju neophodno doneti ga u hitnoj proceduri kako bi se konačno videli njegovi efekti.\n- To su slučajevi kada okrivljeni kaže da mu je tata ostavio kuću, kupio dva automobila... - rekao je Goati i dodao da u Americi postoji zakon u kom stoji da ako otac ili uži član porodice pokloni sinu sumu ili stvar vredniju od 10.000 dolara, mora da je prijavi.\nKod nas toga nema, objašnjava Goati i dodaje da se te stvari moraju definisati. Goati smatra i da bi Zakon o poreklu imovine, pre svega, mogao da ujednači sudsku praksu, da sudovi više ne budu u nedoumici koliko treba ozbiljno uzeti poklone, na primer supružnika, zatim šta sa beskamatnim davanjima ljudi iz prvog naslednog reda.\n- Treba da se ujednači praksa i da se obrati pažnja na lobiranje, jer to su oni 'fini' posrednici koji imaju izvanredno važnu ulogu u šemi korupcije, koji povezuju davaoca para i izvršioca, često omogućujući i sebi velike profite - naglasio je Goati.\n"Ne pitaj za prvi milion"\nKaže da je to otprilike deviza koju u nekim zemljama razvijene demokratije koriste da se prihvati status kvo - ''Ne pitaj me za prvi milion".\n- Ovaj zakon je jedan od uslova za pregovaranje sa Evropskom unijom, a predstavlja i adekvatan način da se sve ono što je upisano u strateške dokumente sprovede - rekao je Antonijević dodajući da njegovo donošenje jedna od stepenica ka punom poštovanju borbe protiv korupcije i uopšte otvaranju pitanja koja mogu biti bolna u ovakvom društvu.\nKako obezbediti poštenje onih koji primenjuju zakon\nSa takvom ocenom slaže se i Čupić koji napominje da bi tim zakonom Agencija mogla da dobije odredjena ovlašćenja, ali i da bi zakon trebalo da prate državni organi ili neki deo policije koji bi se samo bavio korupcijom i poreklom imovine.\n- Izuzetno važno u primeni tog zakona je da se prvo izmeri imovina ljudi koji ga budu primenjivali, da imate osnovnu garanciju da su oni koji sprovode zakon - čisti ljudi, jer ako je neko imao nešto u prošlosti što je vezano za neku vrstu nelegalnosti, on lako može da bude ucenjen, i naravno- ucenjen čovek ne može da sprovodi zakon - istakao je Čupić.\nTeret dokazivanja na osumnjičenom\n- Tako bi se naučili ljudi ubuduće da čuvaju račune, primanja, da sve beleže. Sutra bi imali ljude koji pokazuju visoku finansijsku pismenost, kad je u pitanju njihova lična imovina, a sa druge strane, na taj način stvarate ljude od reda i za budućnost spremate jedno društvo, državu visokog reda. Ovaj zakon oporavlja generacije - naglasio je Čupić, poručivši da to nije nešto što nije izvodljivo.\nOn je istakao da nikad nije kasno za Zakon o poreklu imovine, koji bi preventivno delovao za sve buduće slučajeve, dok se na prošla dela ne bi odnosio retroaktivno, već bi se imovina kojoj ne može da se dokaže poreklo oduzimala, ali to ne bi povlačilo krivičnu odgovornost


Dodijeljeni prvi vaučeri projekta 1000+ | onogošt.me\nDodijeljeni prvi vaučeri projekta 1000+\nDanas je u Ministarstvu ekologije, prostornog planiranja i urbanizma organizovana dodjela prvih vaučera četvrte faze ovogodišnjeg projekta „Hiljadu plus” za 189 građana iz grupe prioriteta, saopšteno je iz tog Ministarstva.\n“Tu spadaju 83 samohrana roditelja, 13 lica sa invaliditetom, 19 domaćinstava koja imaju člana porodice koje je lice sa invaliditetom, 8 domaćinstava koja imaju djecu sa smetnjama u razvoju, 4 lica koja su bila djeca bez roditeljskog staranja, 4 lica koja su bila žrtve nasilja u porodici i 58 lica koja su zaposlena u ustanovama koje obavljaju zdravstvenu djelatnost u javnom sektoru”, poručuju u saopštenju.\nVaučere su uručili ministar ekologije, prostornog planiranja i urbanizma, Ratko Mitrović i generalni direktor Direktorata za razvoj stanovanja, Marko Čanović.\n“Radi o značajnom projektu, vrijednom 20 miliona eura, od kojih je 50 odsto obezbijedila Vlada Crne Gore kroz kreditni aranžman sa Bankom za razvoj Savjeta Evrope, dok se preostalih 50% finansiraju iz sredstava komercijalnih banaka koje učestvuju u projektu”, pojasnio je Mitrović.\nIz Ministarstva navode3, da su projektom obezbijeđeni najpovoljniji uslovi za građane.\n“Fiksna kamatna stopa 2.99 odsto, a učešće u kupoprodajnoj vrijednosti nekretnine nije obavezno. Obrada kredita je 0.3 odsto, što je još jedna od povoljnosti, a period otplate kredita do 240 mjeseci. Takođe, kroz saradnju sa Notarskom komorom CG, obezbijeđen je popust od 50 odsto na notarske usluge”, ističu u saopštenju.\nČanović je objasnio da je Projektni odbor „1000+“ tokom prethodnog perioda izvršio detaljan pregled dostavljene dokumentacije za 772 domaćinstva, odnosno 1.880 građana. Proces pregleda dokumentacije i formiranja liste prioritetnih lica trajao je duže zbog pandemije covid-19.\nDo sada su, navode, uspješno realizovane tri faze projekta kroz koje je ukupno do sada 1186 porodica riješilo stambeno pitanje, odnosno preko tri hiljade građana (3055).\n“Ovim smo doprinijeli da je, uslovno rečeno, ponuda stanova u ovoj fazi „neograničena“. Ovo podrazumijeva, da građani sami mogu naći stan na tržištu i isti kupiti uz prethodnu prijavu“, kazao je on.\nMitrović se posebno zahvalio Banci za razvoj Savjeta Evrope, koja je prepoznala značaj i važnost ovog projekta za crnogorsko društvo i građane i po četvrti put podržala projekat, a dobitnicima vaučera čestitao, uz želju da zaključe ugovore i da što prije riješe jedno od najznačajnijih životnih pitanja.\n“Tokom sljedeće nedjelje biće organizovana dodjela vaučera ciljnim grupama tj. zaposlenim u javnom sektoru, mladim bračnim parovima i ostalim aplikantima koji ispunjavaju uslove projekta a ne nalaze se u navedene dvije grupe”, zaključuju u saopštenju.


Vučić: Prodaja „Komercijalne“ dobar posao, primedbe zlonamerne - Sputnjik Srbija\n16:44 27.02.2020 (osveženo 17:08 27.02.2020) Preuzmite kraći link\n„Ja tu vrstu pirmedbi ne mogu da razumem, kao da je neko promašio dva veka“, ocenio je Vučić.\nKaže da bi i on voleo da je to ostala srpska banka, ali da su odluku doneli stručni ljudi, da je sve učinjeno na transparentan način, i da će doneti dobro Srbiji.\nVučić je novinarima na otvaranju hotela „Mona“ rekao i da je svaki investitor dobrodošao, a da je slovenačka NLB moćna banka, treća ili četvrta na tržištu, i da će od novac od prodaje ići u budžet.\nVučić je poručio delu opozicije koja kritikuje prodaju „Komercijalne banke“, da su oni ti koji su rasprodali sve banke, cementare, NIS... svom tadašnjem direktoru dali mogućnost da uzme iotpremninu od 700.000 evra.\n„Tako su dobro upravljali i ‘Privrednom‘ i ‘Agro bankom‘ da smo na kraju morali da platimo 400 i 500 miliona evra“, naveo je Vučić doajući da sve gubitke na kraju plaćaju građani.\nOn je naveo da je zbog lošeg upravljanja „Komercijalnom bankom“ 250 miliona evra država morala da uplati stranim investitorima.\n„Mi smo platili put opciju 250 miliona, posle uzasno teških pregovora sa EBRD“, napomenuo je on i istakao da smo dotle došli zato što nismo imali najbolji menadžment svih tih godina.\nI EBRD i drugi nedovoljno su dobro upravljali, ocenio je Vučić i dodao da „na kraju nije bilo izbora i da je najbolja je bila ‘put opcija’“.\n„Ja sam mislio da treba da se zadrži, ali drugi ljudi iz institucija rekli su da smo sve banke kojima smo upravljali uništili“, napomenuo je Vučić.\nVučić je istakao da je za nas važno da bankarski sistem funckionise i da imamo jednu srpsku banku – banku „Poštanska štedionica“ i da ona treba još više jača.\n„Sit sam toga da nam treba domaća. Kad budemo znali kako da se ponašamo, kupićemo našu banku“, rekao je Vučić.\nOn je dodao da neznalice poput Dušana Petrovića hoće da okrenu telefon i traže kredit bez garancija, daju jednom ili dvojici tajkuna, svako sebi uzme... A onda sve plate građani.\n„Pustite nas da imao čiste račune. Svaki stručnjak će reći da je ovo dobar i transparentan posao“, ukazao je Vučić i dodao da kod nas još vlada komunistički pristup.\nNaveo je da će banka raditi ovde, plaćaće porez, radiće naši radnici, a profitom će raspolagati vlasnik kako hoće, što je normalno.\n„Ponosan sam na niži javni dug, fabrike, fiskalnu konsolidaciju, manju nezaposlenost“, ukazao je Vučić.\nViše o prodaji „Komercijalne banke“ možete čuti u emisiji „Sputnjik intervju“\nbankarski sistem, Komercijalna banka


Za DS se danas glasa iz uverenja, a ne zato što je manje zlo – DnevniZurnal\nZa DS se danas glasa iz uverenja, a ne zato što je manje zlo\nby admin 06/02/2022, 09:53 999 Views\nPredsednik Demokratske stranke Zoran Lutovac izjavio je da je ta stranka potpuno revitalizovana, da se za nju glasa iz uverenja, a ne zato što je “manje zlo”.\n„Vratili smo nadu građanima i članovima da je moguće baviti se politikom sa visokim moralnim načelima i potpunom posvećenošću javnom interesu. Preživeli smo udarce i probleme za koje nisam siguran da bi neka druga stranka preživela, otvorili smo stranku ka građanima, uključili brojne nestranačke ličnosti. Rešeni smo da vratimo dostojanstvo politici i političarima, a nema boljeg načina od toga da u prve redove stavimo časne i sposobne ljude“, naveo je Lutovac povodom 32 godine od osnivačke sednice obnovljene DS.\nOn je istakao da su demokrate već 32 godine uz građane u borbi za stabilnu ekonomiju, siguran posao, pristojnu platu i dobre uslove rada, pijaću vodu, čist vazduh i zemlju, članstvo u Evropskoj uniji i bliske odnose u regionu, bezbedne ulice i dobre puteve, slobodne medije i fer izbore.\n„Učinićemo sve da sprečimo krađu na dan izbora, iako se krađa dešava i pre samih izbora. S jedne strane opozicija nema pristup medijima, a s druge strane vlast ima mehanizme da ucenjuje ljude i primorava ih da glasaju protivno svojoj volji. Sve je to krivično delo i ljudi koji to čine bi morali da idu u zatvor. Zato ohrabrujem građane da se obrate nama u strankama i specijalizovanim organizacijama da ih pošaljemo tamo gde im je mesto i ne dozvolimo im da ucenjuju građane,“ poručio je Lutovac.


Vesti online / Sport / Fudbal / Dijara sa dva gola popeo Antaliju na drugo mesto\nBivši napadač i ljubimac navijača Partizana, Lamin Dijara na putu je da to isto postane i u turskom Antalijasporu, koji je sa dva pogotka doveo do nove pobede nad Eskišehijem (2:1) i deobe drugog mesta.\nU petak dva gola u kupu, u nedelju još dva u prvenstvu - Lamin Dijara\nSenegalac je svojim golovima doneo još jednu pobedu ekipi iz Antalije. U 17. kolu turskog šampionata bivši ljubimac navijača Partizana bio je dvostruki strelac u pobedi nad Eskišehijem (2:1).\nNa stadionu “Akdeniz” Dijara je doveo Antaliju u vođstvo u 30. minutu. To je bio njegov četvrti, a onda je postigao i peti pogodak ove sezone u Turskoj u poslednjem minutu utakmice. To je bilo dovoljno za devetu pobedu njegove ekipe ove jeseni. Sve što su gosti uspeli da urade je počasni pogodak u zaustavnom vremenu.\nAntalijaspor se posle 17 odigranih kola nalazi na deobi drugog mesta sa slavnim Bešiktašom. Obe ekipe imaju po 30 bodova, ali ekipa sa juga Turske ima utakmicu manje, koju treba da odigra protiv poslednjeplasiranog Akhisara. Ako bi Dijara proradio i na tom meču, njegov tim bio delio prvo mesto sa vodećim Galatasarajem.


Draganu Čoviću upućen poziv da pokrene i/ili podrži inicijative iz oblasti zaštite ženskih prava – Sarajevski Otvoreni Centar\nSarajevski otvoreni centar uputio je juče, 08. septembra, dopis predsjedavajućem Predsjedništva Bosne i Hercegovine Draganu Čoviću u kojem pozdravlja odluku Predsjedništva da prihvati poziv predsjednika Narodne Republike Kine Xija Jinpinga i glavnog sekretara Ujedinjenih nacija Ban Ki-moona za sudjelovanje na susretu svjetskih vođa o rodnoj ravnopravnosti i osnaživanju žena: opredjeljenost za akciju (UN Women), koji će biti održan u New Yorku, 27. septembra ove godine.\nSmatramo da je prihvatanjem učešća na ovom veoma značajnom događaju Predsjedništvo pokazalo volju za integrisanjem principa rodne ravnopravnosti u svim oblastima i na svim nivoima vlasti u našoj zemlji, te ih tom prilikom pozivamo da pokrenu i/ili podrže inicijative da se:\nuvedu obavezne kvote za oba spola u izvršnoj i zakonodavnoj vlasti, tako da od 2018. godine ni jedno tijelo nema manje od 40% manje zastupljenog spola;\npoveća ekonomska aktivnosti žena, tako da se učešće žena na tržistu rada povećava svake godine za minimalno 3%;\nosnuje Javni fond za dječiju zaštitu FBiH, po uzoru na sličan fond koji postoji u Republici Srpskoj;\npodrže i u potpunosti implementiraju aktivnosti predviđene Okvirnom strategijom za provedbu Istanbulske konvencije o prevenciji i borbi protiv nasilja nad ženama i nasilja u porodici u Bosni i Hercegovini za razdoblje 2015-2018.\nŽene u Bosni i Hercegovini se još uvijek suočavaju sa diskriminacijom i sa nejednakim mogućnostima pri pristupanju i ostvarivanju svojih prava u odnosu na muškarce. Formalno zakonodavstvo i javne politike koje se odnose na zaštitu prava žena u Bosni i Hercegovini znatno su se poboljšale tokom proteklih godina. Kreiranje Zakona o ravnopravnosti polova (2003. i 2009. godina sa usklađenom verzijom iz 2010. godine), te novi Gender akcioni plan (2013. – 2017.) na državnom nivou (usvojen u septembru 2013. godine); rodna kvota od 40% uvedena je u Izborni zakon BiH (april 2013.), a kreirane su i nove odredbe na entitetskim nivoima i javnim politikama za prevenciju i borbu protiv nasilja u porodici. Uz sve ovo, Bosna i Hercegovina je potpisala i ratificirala sve važnije međunarodne dokumente iz oblasti ljudskih prava žena, uključujući i Konvenciju Vijeća Evrope o prevenciji i borbi protiv nasilja nad ženama i nasilja u porodici (Istambulska konvencija) 2013. godine. Međutim, istinske promjene u praksi su veoma spore; žene ostaju bez mogućnosti uživanja ljudskih prava kako u privatnoj tako i u javnoj sferi, a dijalog i partnerstvo između vlade i nevladinih organizacija za unapređivanje i zaštitu ljudskih prava i dalje su daleko od zadovoljavajućeg i na njima se treba još dosta raditi.


Granični prelaz Rabe-Kibekhaza radiće svakog dana od 7 do 19 časova – Centar za informisanje Novi Kneževac\nPočetnaEkonomijaGranični prelaz Rabe-Kibekhaza radiće svakog dana od 7 do 19 časova\nredakcija 11. oktobra 2019. 23. marta 2020. granični prelazRabe\nOčekuje se da deveti prelaz na granici sa našim severnim susedom olakša život lokalnom stanovništvu i utiče na ekonomski razvoj naselja koja se nalaze na tromeđi između Srbije, Mađarske i Rumunije.\nPreko novootvorenog privremenog graničnog prelaza Rabe-Kibekhaza će se u dve saobraćajne trake odvijati putnički saobraćaj i to svakog dana od 7-19 časova. Prelaz je namenjen isključivo za putnički saobraćaj, ali je u planu da u neposrednoj blizini do kraja 2020. godine bude izgrađen trajan i funkcionalan prelaz, stoji u saopštenju Uprave carina.\nPresecanjem vrpce prelaz su danas otvorili potpredsednik Vlade Srbije i ministar spoljnih poslova Ivica Dačić, ministarka za evropske integracije Јadranka Јoksimović i ministar spoljnih poslova i trgovine Mađarske Peter Sijarto.\nGranični prelaz Rabe-Kibekhaza izgrađen je u okviru projekta prekogranične saradnje Srbije i Mađarske, kojim koordinira Ministarstvo za evropske integracije. Ukupna vrednost projekta čiji je prioritet da intenzivira ekonomsku, socijalnu i kulturnu saradnju između Srbije i Mađarske iznosi oko 5,5 miliona evra.\nNovi granični prelaz doprineće boljem plasmanu poljoprivrednih proizvoda, povećanju cena nekretnina i razvoju infrastrukture u pograničnim opštinama.\nVelikim maskenbalom završena Dečija nedelja


Metropoliten Univerzitet – takmičenje „Met Mobile Challenge “ – ICTHub\nMetropoliten Univerzitet – takmičenje „Met Mobile Challenge “\nKako bi podržao talentovane učenike završnih razreda srednjih škola i budućim studentima olakšao finansiranje studija, Univerzitet Metropolitan već 13 godina organizuje nagradna takmičenja. Pobednici ovih takmičenja dobijaju punu stipendiju za Osnovne akademske studije ili vaučere za pokrivanje određenog iznosa školarine.\nTakmičenje „Met Mobile Challenge “ namenjeno je učenicima koji svoju budućnost vide u oblasti Informacionih tehnologija i biće održano 10. marta u Nišu i 17. marta u Beogradu. Prijave za takmičenje su otvorene i može OVDE!\nZadatak učesnika je da ponude najkreativniji predlog aplikacije za mobilni telefon. Programersko znanje nije neophodno, ocenjuje se kreativnost i sistematičnost ideje.Takođe, učenici će kroz celo takmičenje imati podršku mentora – asistenata i studenata Univerziteta Metropolitan.\nTags: metropolitanuniverzitet, takmičenje


Đurđević je naveo da kaže dobre namere Vlade Srbije zato što se sada mora uzeti u obzir oštra retorika iz Kosovske Mitrovice nakon protpisivanja sporazuma i najave formiranja Skupštine opština koja je u suprotnosti sa briselskim sporazumom.\nProces primene sprazuma je, kako je ocenio, veliki izazov za potpisnike i zato je važno da vlada predloži dobre i iskusne ljude i po mogućnosti da deo tog tima čine Srbi sa severa.\n"Važno je da vlada nadje adekvatne ljude koji mogu da razgovaraju kroz seriju sastanaka sa predstavnicima Srba jer najgore bi bilo kada bi svaka strana vodila zacrtanu priču", kazao je on.\nPrema njegovim rečima, proces implementacije otežava činjenica što Srbi sa severa od početka nisu bili informisani i nisu znali za verzije koje su cirkulisale izmedju Beograda i Prištine i mnogi su bili zatečeni sporazumom za sever Kosova.\nKako je rekao važno je da akcioni plan bude veoma detaljan i jasan, da se izbace sve dvosimislenosti, kao i da se preciziraju termini.\n"Ko god da pravi akcioni plan za implementaciju sporazuma trebalo bi što više da uzme u obzir strahove Srba sa severa, jer oni nikada nisu bili deo prištinskih institucija i medjunarodne uprave, a ova promena je za njih drastična dok za Srbe južno od Ibra i nije toliko velika", kazao je Đurđević.


„Padovi“ kvota za danas – 15. oktobar 2021. - Sportske novosti\nNaslovna Fudbal Bet Info Fudbal „Padovi“ kvota za danas – 15. oktobar 2021.\n„Padovi“ kvota za danas – 15. oktobar 2021.\n18:00 Lokomotiva Moskva U19 – Zenit U19 (Rusija liga mladih timova)\nKvota na pobedu domaćina na ovom meču pala je sa početnih 3.04 na sadašnjih 1,97 što je pad od 35%. Nemamo nikakvih informacija o sastavima timova, ali svakako da ovoliki pad vredi pratiti makar u live klađenju, mada se dešava da i kladionice na ovaj način privlače igrače na određeni tip.\nPrethodni tekstSTATISTIKOM DO DOBITKA – PETAK 15. OKTOBAR\nSledeći tekstBlokirane kvote – Mečevi na kojima su neke kladionice zabranile uplate 15.10.2021.\nKako od h2h statistike do tiketa dana? Lako! – 30. novembar 2021.\nParagvajci imaju interesantan niz\nMože li domaćin do nove pobede večeras?